
Lietuvos Karalija. 


(Paskaita). 
Lietuva, Tėvyne mūsų, 
tu — didvyrių žemė! 
Nei skaityt, nei rašyt — 
veda mane karaliautų... 
i. 


Leistina žmogui pirma gerai apsirūpinti, nes tai natūralus 
dalykas; prima caritas ab ego. Tik anaiptol negirtina, įei žmo- 
gus per visą savo amžių tiek ir tesisieloja, kaip čia geriau ir dar 
geriau apsirūpinus, nes jis — visuomeninis asmuo, animal s0- 
ciale, ir jam privalu rūpintis netik savimi, „dalimi, dar ir visuo- 
mene, visuma. Ta privalybė, ta pareiga įkvėpta žmogui lyg ko- 
kia antroji sąžinė: ją pildant, ramu ir džiaugsminga; ją smel- 
kiant, abuoja ir pikta. Vienas grynas egoizmas žmogaus napa- 
tenkina, juo nepasigirsi; visuomenei gi klojamos darbų ir talen- 
tų brangenybės — pačios žmogų iškelia, pagarbina ir patenkina, 

Visuomenė, Tėvynė, kurios tu esi dalis, taippat yra dalis 
dar didesnės visuomenės, žmonijos. Tad doras, susipratęs žmo- 
gus, betarnaudamas, gerai bedarydamas Tėvynei, tarnauja, gerai 
daro visai žmonijai, o per žmoniją siekia paties Dievo, nuo 
Sienkievičiaus betariant. Veltui sakytųsi žmogus galįs ir privaląs 
daugiau šeltis visa Žmonija, nei savo tėvyne. Veltui; pirmo žing- 
snio neženges, antro nepažengsi; per galvas artimųjų nepasiek- 
si tolimųjų. Ir tie, kurie perplačiai užsimoja, dažniausiai per- 
siaurai nukerta; dėdamiesi visų plačiausios žmonijos idealais, 
faktingai tepatarnauja visų siauriausiai artimosios visuomenės 
daliai. Ir randasi tolimesni nuo visos žmonijos. 

Menu niekas ir mūsų, Lietuvių, nekaltins, įei mes, palik- 
dami ištikimi Rusijos Imperijai, kaip ir buvome jai ištikimi per 
visą laiką nuo pat 1795 metų, kantriai nešdami bendras valsty- 
bės, karo ir kitų vargų sunkenybes, (Tai buvo rašyta dar rudenį 
1916 m. Autorius.), ypačiu būdu rūpinamės ir rūpinsimės ta da- 
lim Imperijos, kuri mums artimesnė, kur esame gimę augę, su 
kuria kūnais ir tradicijomis susirišę, — Lietuva. 

Į tai mus raginte ragina dabartinis išimtinai nelaimingas 

jos padėjimas, jau treti, štai, metai po ją siaučiant žiauriam ka- 
"rui. Yra Lietuvoje vietų, kur po „kelis syk nutrypė milioninės 
armijos su savo pėstininkais, raitarijomis, artilerijomis ir šimta:s 
tūkstančių visokiausių vežimų. Kiek ten beliko javų, paštogių; 
kiek, trečiai žiemai ateinant, bebus soties ir šilimos? Kiek ten 
vyrų, stiprų darbininkų beliko, kurie likusias moteris ir mažvai- 
kius visu kuo aprūpintų? Girdime, viso to labai maža belikę. 
Bijome, kad visa tai gryna teisybė. 

Bijome priešininko žalingojo, skaudžiančio; bijome ir su 
šiokiomis ar tokiomis dovanomis ateinančio: timeo danaos et 
dona ferrentes. Nujau, bene tik pasityčiojimas bus iš mūsų ir tie 
žadiniai, apie kurius tiek daug dabar rašo užsienių laikraščiai, 
kurie atkartojama ir pačių rusų laikraščių. Pasityčiojimas, apga- | 
vimas, 0 ne teikiamasis atlyginimas už visa iškentėta. Imperato- 
rius Vilius, Vilniuje būdamas, pažadėjęs Lietuvai ko plačiausią 
autonomiją, valdymosi, o Vokiečių Jungtinių Valstybių Taryba, 
Bundesrat, Parlamentas ar šiaio jau valdžia, tai neaišku, esanti 
rimtai pasiryžusi padaryti Lietuvą net nepriklausoma karalija. 

Sitokios žinios visus lygiai nustebino, kaip pačius Lietu- 
vius, taip ir jų gretimuosius kaimynus. Nustebino ne autonomi- 
ja: visi visų valstybių kraštai anksčiau ar vėliau ims patys valdy- 
tis, autonomingai; tik — karalija. Vylingas tai dalykas, tik drau- 
ge sunkus ir baisus. Tad ko ne visi, lyg susitarę, ėmė prirodi- 
nėti tai neesąs galimas dalykas, arba, lyg kokios sunkenybės 
prislėsti, tyli, loc būtų liežuvis jiems prie gomurio prisvilęs. 

Kodel? Givis tas pats: timeo danaos. Tokių dalykų, kaip 
žmonių visiška laisvė, kaip jų pačių valdymasis, kaip šalies ne- 
priklausimas kaimynams, niekas dykai neduoda. Taigi lygiai Len- 
kai, jau gavę neva nepriklausomą kitiems karaliją, lygiai Lietu- 
viai neva gausiantys nepriklausomą karaliją, vienodai yra ne tiek 
pradžiugę, kiek nusigandę ir prislėgti nežinojimu. Na, jei už tą 
„dovaną“ bus pareikalauta tokių aukų, kad paskui vargu bau 
bebus kam tą dovana džiaugtis ir atkištasis pyragas teks pa- 
tiems duotojams? Jei siekiant pasiūlytosios titės, nudegs nagai? 

Todel tylus Lietuvių nerimas yra pateisintas. Nebūtų patei- 
sintas tik pamojimas ranka: labai tai man! Tesižinai! Moja chata 
s kraju — ja ničoho neznaju! Nes gi visa tai gali būti rašoma 
ant mūsų, ne ant kieno kito kailio. Interesuotis pažadėjimu Lie- 
tuvai karalijos vardo reikia; reikia jis svarstyti ir mėginti, kiek 
galima, A tsost būsimieji atsitikimai. 

Ir kurie netyli, tai svarsto negatyviai.. Vieni griežtai gina, 
nebuvę ir nebūsią tokių atsitikimų, kad kas. kraštui ir jo žmo- 
nėms „duotų“ laisvę, nepriklausomybe: jos tėesą „pasiimama“ 


per karą ar visuomeninę revoliuciją. Kiti gina, tauta, neturėjusi | 


praeityje pa tradicijų, negalinti ir ateityje viešpatauti. 

Dar kiti gina, šiais laikais šalia pernelig įsigalėjusių ir išsiplėtusių 
Valstybių jokiomis sąlygomis nebegalį bebūti neitralės valstybėlės: 
visų jų likimas tik dar padidinti didžiųjų valstybių galybė. Kaip 
šalia išsiplėtojusių fabrikų nebėra vietos atskiriems amatninkams, 
nelyginant, „kustariams“. O jei ir būtų tai galima, tai reiktų tu- 
rėti labai daug šansų. 

Man rūpi kalbamasai iaktas pasvarstyti pozityviai, nes abe- 
joju, ar tik ne per toli nužengiama negacijoje. 


Šis Vokiečių siūlymas Lietuviams napriklausomos karali- 
jos, jei tai teisybė, būtų trečias Lietuvos istorijoje. Siūlymas ar 
išsiderėjimas, 0 ne laimėjimas karu ar revoliucija. 

1253 metais Didisai Lietuvos Kunigaikštis Mindaugas gauna 
iš Rymo Papos rankų Karaliaus Vainiką. Mindaugui rūpėjo ne- 
tiktai sustiprinti savo valdomasai kraštas, dar ir jo rimtumas 
paaukštinti kaimynų valdovų akyse. Gretimuosius savo kaimy- 
nus Rygos Kardininkus Mindaugas nulenkė, atiduodamas jiems 
dvi savo žemes: Talsen ir Seloniją, atseit, Latgalius, ZŽemgalius 
ir, maždaug, pusę dabartinio Zarasų pavieto, kur Dustos, Ušpa- 
liai, Sartų ežeras ir k. Tos žemės, ilgai nepabuvusios priešinin- 
kų rankose, sugrįžo atgal į Lietuvių, o Mindaugas gera valia 
išsižadėjo karaliaus vardo ir vainiko, matydamas, kad tai per- 
brarig'ai įam- atseina, neduoda laukiamos naudosir yra gautas 
per blogas Vokiečių rankas. Vadinas, daugiau iš „karaliavimo“ 
rasta žalos, neg naudos; tad bevelyta, kaip ir pirma, kunigaik- 
ščiauti, nei sveikas, nei dėkui niekam nesakant. 

1432 metais, tai yra 180 metų praleidus, „Rymo Impe- 
ratorius“, atseit, Austrijos, Zigmantas, kaip vyriausis Eiropos 
valdovas, siunčia Didžiajam Lietuvos Kunigaikščiui Vytautui Ka- 
ral aus Vainiką. Vytauto valdomą Lietuvą karalija pripažinę veik 
visos Eiropos valdovai, anksčiau suvažiavę Lucke. Ir vėl ne ka- 
ro, tik diplomatijos keliu buvo Vytautas Didisai išsirūpinęs savo 
kraštui karalijos vardą, idant Lietuva pasidarytų vardu lygi Len- 
kijai ir su ją nebesulipdoma, kaip tai buvo Lenkai užsimetę pa- 
daryti. Nesuleisti Lietuvos se Lenkija rūpėjo lygiai Vytautui, ly- 
giai Eiropos kaimynams; ypač gi artimiesiams, Vokiečiams, sa- 
vo Kryžiuočiais ir Kardininkais jau apsiautusiems Lietuvą iš 
dviejų pusių, vis delto negalintiems įos visos praryti. 

Politikos, diplomatijos dora buvo ir tebėra ta pati. Pirma- 
sai jos dėsnis šis: viskas man! Antras: jei ne man, tai ir ir ne 
tau... Man, Vokiečiui, Prūsai, man Latviai, Lyvai, Estai, Lat- 
galiai, Zemgaliai. Tik nebe man, nes nebeįkandu, „Aukstoten“ ir 
„Samoyten“, turinčios atsargoje didžiausį Gudų plotą, ligi pat 

Juodųjų įūrių. Tai tebūnie sau — karalija, imperija, ar kaip ki- 
taip pavadinta, bet tik nepatekusi į Lenkų rankas. Dvi žemės sky- 
rium ne tiek pavojingos trečiajai, kaip susidėjusios draugėn. Nei 
pačiai Eiropai nebuvo ir nėra geistina, kad bet kuri valstybė tiek 
įsigalėtų, tiek išsiplėstų, kad įgjus perdidelių apetitų, pasidarytų 
kitiems sunki. Lenkija, per Lietuvą pasieksianti dviejų jūrių: Juo- 
dųjų ir Baltijos, buvo baisi visiems, ypač gi Vokiečiams, savi- 
nantiems visą pabaltiją nuo Karaliaučiaus ligi pat Suomių įūros. 

Skutant vienus ir kitus skyrium, atiminėjant žemes iš Len- 
kų ir iš Lietuvių nuo pat 1224 m., negi sunku buvo Vokiečiams 
atsigodoti, kad tuodu varginamu, negalėdamu skyrium atsiginti, 
sutars, pagaliau, bendrai gintis. Tai galėjo tik nujėgti Kardininkai; 
o jau aiškiau pamatė Kryžiuočiai ir savo kailiu patyrė, abiem 
žemėm išsirinkus bendrą dinastiją, bendrą viešpataujantį. Su- 
puolant interesams Lietuvos valdovo ir kaimynų, kam gi berei- 
kėjo barškinti ginklais del gavimo titulo, kurs nei šešėlio nebe- 
palieka bendrumo su kitu? Užteks, kad Vytautas, veik visus kai- 
mynus valdovus susikvietęs į Lucką, pasirodė įiems, koks jis 
galingas ir turtingas. Liejos tūkstančių gyvulių kraujas, piauna- 
mų nematytai puotai; liejos iš šimtų statinių vynas ir midus, 
Visa to būtų buvę geras ežeriukas. Ir vis delto, ne gi tuo Vytau- 
tas nulenkė sau Eiropos valdovus. Negi už valgymus ir gėri- 
mus jie apšaukė Lietuvą — Karalija, o Vytautą — Karalium, 
kaip už kibirą degtinės dabar iškeliama valsčiaus viršilos. Ne sa- 
vo vardu, ne savo populerumu, ne pabaidęs savo galybe, tik pa- 
sinaudojęs tam tikru istorijos momentu, buvo savo reformai be- 
gaunąs Eiropos sankciją. 

Ne bebalsė anais laikais liaudis, ne apskritai piliečiai, Ku- 
rių norai sužinota plebiscito keliu, darė tą politiką; tik viena 
krašto valdžia: Kunigaikštis ir Kunigaikščio Taryba (Ra- 
da), laikydami savo rankose krašto likimą ir valdžios pilnybę. 
Lygiai tuo pačiu keliu einama ir dabar. Laikinasis Lietuvos val- 
dovas Imperatorius Vilius su savo valdžia Makedonijos Aleksan- 
dro kalavija perkerta sunkiai beatmezgamą mazgą — Lenkų ir 
Lietuvių tarptautinį klausimą. Visai nelaukiama, kad „pati liau- 
dis savo rankomis savo laisvę pasiimtų“, nei jai „dovanomis“ 
ta laisvė duodama, — tai tik suvartojamas politikos momentas 
ir taikinama viršiau minėtieji politikinės doros dėsniai: jei ne 
man, tai ir ne tau: tebūnie patys sau. 

Sis trečiasis Vokiečių pasiūlymas Lietuvai karalijos parodo 
tik jų politinį akylumą ir stengimąsi pamatyti toliau, kaip galas 
savo nosies. Lengva atspėti, kaip Vokiečiai galvoja, ruošdainies, * 
pabaigus karą, į visos Eiropos kongresą; lyg į antrąjį Lucką. 
Jie toli žiūri. Jei Vokiečių bus viršus kare ir jie iki galui išlai- 
kys savo rankose dabar užimtąsias žemes, o Eiropa labai prie- 

šinsis, kad pernelig neįsigalėtų, pabaigtinai prisijungdami užka- 
riautąsias žemes, — jie atsakys: mes ir neprisijungiame! Mes 
tebuvome idėjiniai, garbingi tautų išvaduotojai iš nelaisvės: mes 
padarėme jąs niekam nepriklausomas. Jei Vokiečiai karą pra- 
laimėtų ir gautų išeiti iš dabar apsėstų žemių, tai paliktų jąs 
pirmykščiams jų valdytojams apsagstytas pasiūlytos nepriklauso- 
mybės spaigliais. 

Šiokiais ar tokiais motyvais elgdamies, Vokiečiai jau padarė Ru- 
sų Lenkiją nepriklausomą, konstitutinę karaliją su atskiru savo 
monarku ir dinastija. Dabar esanti susirūpinusi tą pat padaryti 
Lietuvoje ir Kurše. (Cia gercogiją). Vadinas, norima nuo Rusų 
užsitverti nepriklausomomis ir ilgai nesikišiančiomis į kumsčių 
teises valstybėmis, nes ilgai jos negalės tiek sustiprėti, kad jau 
galėtų ir išdrįstų pasivaržyti su didžiausiais savo kaimynais. Val- 
stybių  neitralumas visgi nemaža sveria, nors Bismarkas ir sa- 
kė, tiek tesversiąs, kiek... ginklu išteksiąs apsiginti. Vokiečiai, 
sumindžioję Liuksemburgą ir Belgiją, yra patyrę, kaip už tai 
pykstama ir keršijama. 

Ar Vokiečiams tikrai rūpi mažųjų nebe „kardiškųjų“ tautų laisvė 
ir gerovė, naivu būtų net klausti. Nerūpi ir nėkados jiems tai 
nerūpėjo. Matome jų tarpe liūdną likimą išmirsiančių—ištirpsian- 
čių vokiečių jūroje Serbų- Lužyčių, Prūsų-Lietuvių mažučių tau- 
tų; taip pat gana stiprų ir daugingų Poznaniečių Lenkų. Apie 
Vokiečių kovą Austrijoje su Čechais- Moravais- Slovakais, Ser- 
bais - Chorvatais - Slovencais ir kitais slovėnais ką ir besakyti! 

Šios tautos ir jų žemės Vokiečiams terūpi, kaipo turtas 
materialis, anaiptol, ne moralis ir idėjinis, idant kiekviena, būda- 
ma laisvėje, laisvai atiduotų žmonijai savo dalį originalaus savo 
genijo uždarbį. Negalėdami visa tai iš karto paglemžti ir praryti, 
padabina įąs idealizmu ir kol kas laiko, vis viena ruošdamies 
praryti, kaip aigiptiečiai penėjo ir nuauksintais ragais laikė at- 
našaujamą dievaičiams įautį Apį. 

Didis politikos veikėjas vokietis Bismarkas, kurs nei žo- 
džiuose, nei darbuose niekuo nesivaržė, atvirai išreiškia tą Vo- 
kiečių ketinimą. Jis vieną kartą yra pasakęs: tegu sau Austrija 
imasi Bosniją ir Gercogoviną netik į savo protektoratą, net į 
pilną nuosavybę ir ganosi ten savo karves, kurias pasipiausime- 
mes, Germanai... Dabar daugiau galima būtų pasakyti apie nau- 
įai steigiamąsias karalijas. Tegu sau jos esti, nes jų lankose vis 
tiek mes, Germanai, ganysimės savo karves: ant jų sostų sėdės 
mūsų karaliūnai, jų žemes išnaudos mūsų agrarijai, pramoninin- 
kai, jų rinkose viešpataus mūsų plutokratai. Tai kuo gi šios nau- 
jos karalijos skirsis nuo senųjų Bundesstaatų: Saksonijos, Wūr- 
tembergijos ir daugybės kitų, neva savistovių su savais landra- 

tais, monarchais ir jų dinastijomis, ištikrųjų gi — Prūsų kara- 
lijos vergių? 

Sakoma, šiuo karu vokiečiai pamynę po kojų visas tarptau- 
tines teises. Jei Eiropos nuomonė jiems dar rūpi, tai gudrioji 
Vokiečių diplomatija, darydama naujas karalijas, gauna tik pro- 
gos išsisukti. Padarys didel:ausius plotus neva nepriklausomus 
ir pareikalaus iš jų bent pusantro. miliono šviežių kareivių, ku- 
rių tiek daug jiems dar reikia, ir vis delto šauks, buk tai ta pati 
politikos pusiausvyra, kuria per visą XIX amžių vien tik sielotasi. 

Jei politikos svarstyklių viena dėžė per daug nusvyra, tai 
atimama dalis jos svarumo ir perdedama į antrą dėžę arba niekur 
nebededama, paliekama šaly. 

Lenkijos dėliota gabalais tai vieniems, tai kitiems, tai tre- 
tiems; pasirodžius, buk tai kam būsią perdaug, atmetama tai ša- 
lin: kad -ne man, tai ir ne tau, ir ne jam: būkite, Lenkai, patys. 
sau. Amžinoji teisybė: dviem, trims susiriejus, trečiasis, ketvirta- 
sis laimėja. Eiropa siunta, nutukusi, o Lenkija gauna bent dalį 
laisvos savo žemės. Nei jie tam tikslui legionų statė, kaip buvo 
padarę, išsiderėdami iš Napoleono Varšuvos Kunigaikštystę; nei 
jie revoliucijų bekėlė, kaip buvo padarę 1831 ir 1863 m.; nei 
sudarę koniederacijų, kaip Bare, taip ir toliau. Nei Lenkų liaudis, 
nei išviso jų piliečių nėkokiu būdu, nors gi per užsienių vadi- 
"namus nepriklausomus komitetus Vokiečiai neskaitė reikalinga | 
pasiklausti. Maža to, Vokiečių valdžia, gaudydama išnaudoti mo- 
mentą, nei savo parlamento nepasiklausė, darydama tokį svarbų 
žingsnį. Vokiečių „valdžiai“ rodėsi tai būsią naudinga, ji ir 
paskelbė Lenkų Karaliją. Bus tai pat valdžiai, ne mums, nau- 
dinga, taip pat, nieko nesiklausus, nei mūsųjų, nei savųjų, pas- 
kelbs Lietuvos Karaliją ir Kuršo Gercogiją. 

Tai nebe naujiena. Pačioje pradžioje karo ir net prieš ka- 
rą, sako, Vokiečiai labai paslaptingai mirkščioję į ukrainus—ma- 
žarusius, žadėdami jiems, įei pasisektų užimti šalis ligi Dniepro, 
padaryti „nepriklausomą visą dešiniojo kranto (pravoberežnąją) 
Ukrainą su 20 milionų žmonių; o įei kaip, tai ir su 33 milio- 
nais ir teritorija ligi pat Kaspijos ir pauralio. Vadinas, bet kuriai 
diplomatijai vien terūpi, už ko čia nagai užkabinus, kaip čia ra- 
dus bet kokių pretensijų. Tuoj imasi tai neva patenkinti, tačiau 
nėmaž nesirupina, kad pretensijos būtų pilnai patenkintos: siau- 
rina ar plečia įąs savo nuožiūra. Lenkiją susiaurina ligi Rusų 
užimtosios dalies, nors Lenkai daugiau ne šimtą metų kruvino- 
mis ašaromis verkė del tėvynės suskaldymo į tris dalis. O Lie- 
tuva išplečiaina net ligi Pripietės; atseit, pridedama įai ko ne 


visa istorijos teritorija, visa Gudija (Baltgudija). Telegrama ka- | i 


žinkurio lietuvių nepriklausomo komiteto, šaukiančio: „Nesutin- 
kame, kad nors pėda buvusios Lietuvos Kunigaikštijos būtų nuo 


Es 
jos atskirta, tad reikalaujame ir visos Lomžos gubernijos,“ man 
atrodo neaiškaus šaltinio: 1, periabai leidžiama vanduo ant vo- 
kiečių valdžios rato, kuriai rūpi ko mažiausiai teduoti Lenkijai 
ploto; 2, persilpnas ryšys tarp lietuvių su gudais ir IOomžiškių 
mozū'ų, kad turėtume teisės pretenduoti į juos, kaipo savo 
valdonus. 

Cia pasistengiau, tvarkos nedaug težiūrėdamas, išdėstyti 
faktą ir galimumą, apskaitymus ir pasielgimus, duodant kuriam | 
kraštui titulą gera valia, be revoliucijų, be „išplėšimų,“ kaip iš- 
plėšiamas gėriukas iš “vilko nasrų, kam gi, jei ne sau patiems 
praryti. Prašmatnieji Lenkų politikai, nors ir steigė del visako, 
„Sakalų,“ „Saulių“ ir šiap „gimnastikos“ draugijas, tačiau gavę 
per nepavykusias revoliucijas bent kelias pamokas, visą savo 
viltį bebuvo dėję į tai, kad galų gale Eiropoje ištks tokia kon- 
junktūra, kad Lenkiją ims ir išstums nuo savęs šalin. Tai pats 
esu girdėjęs iš Romano Dmovskio dar prieš 23 metus. jo esa- 
ma toli regiančio diplomato: spėjimai, nors dalimi, ima pildytis. 
Per kovą beliks apskritinti, kas jau gera valia padaryta. 


Ii 


Matėme, kaip gyvenimo faktai prieštarauja teoretiniams 
spėjimams, kaip sunku dabar būti ko nors pranašu. Laikų ap- 
linkybės tiek daug atsimainiusios, įog įokie senieji dėsniai nebe- 
tinka arba jie antraip atvirsta. Lenkai, kaip kokią šventenybę, 
idealizavo savo praeitį, ,„,karališkumą“, duodantį teisės ir ateity- 
je laukti karalių. Jei praeitį imsime, ne kaip realybę, tik idealą; 
ne kaip buvo, tik kaip turėjo būti, — tai ta prae.tis, tikrai, daug 
ko pamokys ir daugelyje dalykų sustiprins. Tik tai reikia visa- 
dos paaiškinti. Nepaaiškinus gi, gali iškilti nemaža koniliktų, 
sakysime, su savo pačių liaudimi. 

Visų tautų liaudis neturi gyvų, malonių praeities tradicijų, 
atminimų, ir karštų troškimų, kad ta praeitis sugrįžtų, nes nie- 
kas nelaiduoja, ne garantuoja, kad ta praeitis, virtusi dabartimi, 
bus geresnė, duos daugiau laimės, neg dabar kad gaunama iš 
svetimųjų rankų. Liaudis — naujas elementas, atsiradęs naujųjų 
laikų politikoje, ir ją vertinti prisieina visai naujomis normomis. 
Valstybinių instinktų ji niekur neturi; neturi jų nei liaudies Žie- 
dai, jos inteligentija, dabar taip smarkiai ir drąsiai tiesianti ran- 
kas į valdžią ir v'ršininkavimą. Troškimą laisvės, nepriklauso- 
mybės liaudyje ir jos žieduose kursto visai ne praeitis, tik da- 
bartis ir net ateitis, — visai kitoki idealai sukelia politinės lais- 
vės norus, kurie, kaip anasai gilus tikėjimas, kalnus pakiloja. 

Liaudis tik dabar pradeda puoselėti ir brendinti valstybinius 
instinktus ar idealus, O paveldėti to instinkto nepaveldėjo. Iš 

kur gi paveldės, kad ji nebuvo prileidžiama prie tėvynės valdy- 
mo? Tai buvo pareiga ir privilegija vienų bajorų luomo. Net 
ir turtuoliams miestelėnams tebuvo palikta amatai ir pirklyba. 
Liaudis politikos tradicijų neturi niekur ir jomis remtis dažnai 
yra labai neatsargu, nes, kaip sakėme, galima susilaukti visai 
priešiugų rezultatų. 

Iš kelionės į Ameriką aš iki šiol negaliu užmiršti vieno 
epizodo. Vienas vaišingas šeimininkas, rodęs rodęs visa ką 
įdomaus didžiuliame jų mieste, sumanė pamylėti mane reginiu. 
muziejuje panoptikume. Aš jo nebemėgau, vieną tik matęs. Abuo- 
ja man netik reginiai biaurių ligų, visokių žaizdų ir vočių, dar 
ir visos, šiaip jau gražios vaškinės figūros ir jų scėnos. To 
ir nesiūlė. 

Paviliojo žadiniu parodyti ,„Baisenybių Rūsį“, o palenkė 
eiti pašaipos priedu: „Jei esi — vyras ir turi stiprus nervus“. 
Ne „vyru“ pasirodyti buvo man nepadoru, ir aš, nebesvyruoda- 
mas, apsiėmiau nusileisti į tą „Rūsį“ 

Ekscentrikai amerikiečiai mėgsta stiprą nervų supurtinimą. 
Tai matos visur, ypač gi žaidimuose. Nuleido mus į urvą po že- 
mėmis.į suterenas — ilgą ilgą karidorių, kur per abi pusi buvo 
kameių, vis kitaip dekoruotų ir apšviestų. 

Čia scėna, kaip policistas per stogą su revolveriu rankoje 
įsilaužia į urvelį, kur paslapčiomis užgintu opiumu nuodijasi 
degeneratai išsigimėliai. Ten žudo nusidėjėlius visokiais būdais, 
kokie tik žmonių buvo prasimanoma nuo pat seniausių gadynių 
iki elektros srovės nuo 2000 voltų ir t. t. 


Tik viskas niekai, sulyginus su viduramžių magistratūros 
teismu. Tamsoje, pasienyje dūli juodi maišai; tik akys iš jų spyk- 
so. Tai teisėjai. Jais tegalima vaikai baidyti. Prieš juos... na, kaip 
tam tikroje literatūroje aprašoma. Ir tai nyksta už žmogaus, pa- 
čiame viduryje pakarto už rankų riešų. Prie kojų riešų jam pri- 
rišta pasvaras nuo dešimties pūdų, svarstyklių meška (rus.: gy- 
ria). Kruvinas, pamėlynavęs kūnas nukritusia žemyn galva iš iš- 
temptų aukštyn pečių. Gyvas, tik nežinai; ar apalpęs, ar užsi- 
spyręs viską iškęsti, nesudejavus ir nepasidavus. | 

Per visą savo amžių aš nebuvau prityręs tokio blogumo 
širdyje: mano nežinota savo nervų ištesėjimo. Kaip pasidarė 
aitru, tai per kiek dienų nebegalėjau nei pavalgyti, nei pamie- 
goti, nei kuo bepasidžiaugti. 

Kai aš žiūriu į praeitį liaudies akim, ji man rodos... toks. 
pat amerikiečių ,„Baisenybių Rūsys“. Ne tik Lietuvos liaudies | 
akim. Jei patys Lenkai kokiuo stebuklu padarytų savo liaudį 
politiškai susipratusią ir paklaustų ją, ar benori ji tokios laisvės, 
nepriklausomybės svetimiems, kaip neša mums praeities tradici- 


sal 


jos, dievaž, nė vienas valstietis nesutiktų. Tik pablūdusias akis: 
išverstų. 

— Praeities? Kada viešpatavo bajorų privilegijos? Kada 
dvarininkai džiaugės, kaip rojuje, o sodiečiai kankinosi, kaip 
pragare? Kada viešpatavo lažai — baudžiavos — dvarystės? Ka- 
da liaudis buvo galvijai, kurius laisvieji galėjo suėsti, parduoti, 
mainyti ar prakortoti? Kuriai nei vėlės nepripažinta, įei drįsta 
savintis jos doros brangenybės? Nesakyk man, kad spaudė ne 
karaliai ir Kunigaikščiai, tik vietos turtuoliai žemininkai! Juk ka- 
raliai ar kunigaikščiai raštais duodavo kai kam teisių sauvaliuo- 
ti; tokių pat privilegijuotųjų Seimas tai patvirtindavo, 0 seimo 
tribunalas, kur ir sąžinė veikė, buvo beviekis, ir norėdamas, 
negalėjo sutramdyti sauvaliaujančių. Ir įuokai vieni buvo, viena 
ranka tramdyti tai, ką antra ranka paleidžia!... Ne, tokios praei- 
ties beteisė liaudis nenori, kad sugrįžtų; net ir su karaliais drauge. 

Ne, vyručiai! Ir Lenkų liaudžiai tik akis dumia „karaliais“: 
ir Lenkų liaudis negali remtis praeitimi. Jei visos tos tradicijos: 
karaliai ir k., tebeturėtų realę prasmę, tai jos reiktų atiduoti į re- 
tenybių muziejų ir kaip tik į aną aprašytąjį „„Bailsenybių Rūsį“, 
kur beleidžiama vyr resnieji ir tvirtanerviai, O nervingieji stumama 
nuo jo šalin, kad įiems nepasidarytų bloga ir jie nesudaužytų 
pačių „figūrų“. 

Taigi naujajam politikos elementui. demosui, kurs ima ir“ 
pabaigs imti visų kraštų valdymo vadžias, praeitis, kaipo faktas, 
kaipo realybė, teturi negatyvią prasmę; nei girtis, tai turėjusį 
(Lenkams), nei nuliūsti ar priekaištų, pasityčiojimų klausyti, to 
neturėjus (Lietuviams), nėra ko. 

Šiokia ar tokia praeitis, vis delto ji buvo ir jos iš „Įleistrų“ 
neišmesi, nors gi delto, kad ji sutaisė šiokią ar tokią dabartį. 
Visos tautos, kalbėdamos apie dabarties situaciją ir politiką, vis 
delto mėgina remtis praeities teisėmis. Tik gudriai užmiršta ir 
tuo atveju užtrina kitų atmintyje visus jos nemalonumus, luomų 
skirtumus, vergijas ir trejas devynerias kitokių. Ir patraukia mus 
ne tuo, kas buvo, ne realybe. Jei minima „karalius“ ar „kunigaikš- 
tis“, tai kad, pats laisvas, reiškia visos tautos laisvę; tai kad, 
pats galingas, reiškia tesėjimą visiems lygiai būti tėvu ir apginėju. 

Jeigu — tėvas, tai artimas dvasios giminė, saviškis, 0 ne 
atėjęs iš už jūrių — marių, aukštų kalnų, besinešdamas svetimo 
kvapo, svetimos kalbos, svetimų įpročių. Lenkams Piastai, Jo- 
gailaičiai — taip. O Vazos, Sasai, už kelių dienų atgal pabėgęs 
prancūzas (ir gerai padaręs) — ne. 

„Jeigu laisvė, tai visiems lygiai, kaip lygiai laisva yra pati 
savyje kiekvieno žmogaus siela ir vėlė. 

Jei nepriklausomybė, tai kad aš pats turėčiau valios savi- 
mi ir savo dalykais tvarkytis, nes tik taip, menu, bus dabartyje: 


S 

„geriau; įeigu ir kitas tai tvarkys, tai kad bent aš galėčiau įį sekti, 


idant neišnaudotų. Ar man ne vis tasia, kas mano kraują gers, 
kas mane išnaudos, svetimas ar saviškis? Net paprastoje mūsų 
būtyje lengviau yra kęsti, kai svetimas skriaudžia; jam daugiau 


„dovanojama, neg kai saviškis skriaudžia: jam griežtai nė mažmo- 


žio nedovanojama. 
Praeitis, vyručiai, tėra graži, kai idealizuojama, kai ji mums 
rodos vien „didvyrių žemė“, nelyginant, žemės rojus, kur labai 


buvo gera. Visų psichikos reikalas — turėti tai, į ką dairomasi 


iš dabarties biogybių, kur mintis nuraminama, ko pasilgstama, 


„belaukiant, kada gi, kada ateis Atvaduotojas ir vėl įleis 1mus į 


gerybes. 
Taip imti savo praeitį, 0, galime ir mes, Lietuviai! Lietu- 


va turėjo savo garsų vardą, |įi daug reiškė Eiropai, su ją skai- 
tytasi, ją interesuotasi, kaipo galybe, reikalinga, kad niekas kits 


kito nepersvertų. Bent kad Lenkus eiropiečių tarpe atsvertų. 
lr mename Lietuvą „Didvyrių Žeme“ netik delto, kad paslenkė 
ir sugebėjo jos sienas nuo svetimųjų įsilaužimo ginti; tik kad | 


-drįso ir savo vidų nuo svetimųjų, Lenkų įtakos ginti. 


Šitos bent tradicijos — varžytinių su Lenkais, kurios rau- 


„donu siūlu eina per visą mūsų istoriją, niekas mums neužgins. 


Ir. dabartiniai mūsų aržūs susi gynimai su Lenkais ne naujosios 


gadynės „litvomanų“ pramanyti, tik iš senovės per bočių kraują 


paveldėti. ,„Litvomanai“ buvo Vytautai, Radvilai, Katkevičiai ir 
visi didikai, kuriems visa ko gali prikišti, tik ne to, kad nebud- 
riai dabojo, idant Lietuva paliktų grynai autonominė, pati sau 
viešpatė. 
Klystų tie Lenkai, kas manytų ir tvirtintų, buk Lietuviai 


neturį jokio valstybinio instinkto: turi didelį autonominį instink- 


tą, kurs taip smarkiai apsireiškia tuotarpu tik smarkioje kovoje 


už kalbos teises; O jei toliau nesiekia, tai kaltos pašalinės tor- 
-ces majeurs ir laikina mūsų pačių tarpe anarchija. Lietuviai — 


visa tauta, ne viena — liaudis. 
Sitą mūsų instinktą Vokiečiai žino, įį skaito tam tikra ver- 


tybe ir jį naudoja Lenkams atsverti. Taigi ir tai reiškia mums, 
kad Lietuva gali gauti įei ne karalijos, tai plačios autonomijos 


teises, nes to reikalauja laiko politika ir tam tikslui Lietuva ir 


„dabartiniai Lietuviai turi vertės. 


IV. 2 


Pagaliau, kokių gi šansų menam esant reikalinga, kad ša- 


lia didelių valstybių atsirastų nauja ar atgimtų kokia senovinė val- 
-stybėlė? | 


A 


Visos pašalinės sąlygos, kuriomis tauta gyvena, visos įta- 
kos ant jos iš šalies surejestruoti negi galima: įos kitur kitokios 
ir nevienodai šian ar ten kraipo. Vis delto tautos likimas dau- 
giausia pridera nuo jos pačios, G ne nuo pašalinių veiksnių; 
yra jos pačios rankose. Viskas pridera nuo to, kas ji pati, ta 
tauta, kokie jos privalumai ir ypatingumai. Anksčiau ar vėliau 
kiekviena tauta savaime užims jai prideramą vietą pasaulyje. 
Tai nėra ko nė rūpintis: iš šalies nepagreitinsi, ko neištesės 
- tauta, ir neilgam tesustabdysi, į ką įi gaivališkai veržiasi. 

Kad tauta taptų visai nepriklausoma, be ko kita, sako, 
reikią: 

„ kad būtų susimetusi į vieną tautinę mase; 

bent kad turėtų tautinę daugumą, tvirtą tautinį centrą; 

„ kad tautiniai įausmai remtųsi kokiuo tvirtu pamatu; 

„ kad turėtų aiškiai išreikštą tautinę savo kultūrą ir tiky- 
binį kultą (?); 

5, kad turėtų savos inteligentijos, kuri nesišalintų ir nesi- 
skirtų nuo sodžiaus masių, demoso, pamatiniuose politikos ir 
ekonomijos siekimuose; 

6, kad kiekviena tautos klasė, lygiai ir kiekvienas. atskiras 
jų asmuo būtų pasiryžęs atsisakyti nuo savo klasinių ar asme- 
ninių reikalų vardan bendrojo reikalo; 

7, kad aiškiai suprastų savo ištesėjimus, pajėgas ir pragu- 
mus, kurius galės pavartoti; | 

8, taip pat pajėgas, pragumus ir vyriausius slekimus savo 
kaimynų; 

0, kad sugebėtų realiai politiškai galvoti; 

10, realiai veikti; 

11, teisingai vertinti istorijos perspektyvą; 

12, kad spiestųs: juoba į centrą, o ne kriktų nuo centro; 

13, kad būtų persiėmusi valstybiniu instinktu ir turėtų tvirtą. 
idėjinį centrą, aplink kurį ji galėtų spiestis ypatingomis va- 
landomis; 

15, kad turėtų sveiką vidaus struktūrą; 

16, normalų klasių sąstatą ir — 

17, savotiškus istorijos uždavinius, tam tikrą istorijos mi- 
siją, kurią vienodai suprastų visa tauta. 

Reikalaujama daug. Taip daug, kad net rankos nulėpsta: 
manai ir kiti tau sako: kur čia Lietuviams, „nei skaityti, nei ra- 
šyti“ nemokant, atseit, kultūros pakankamai neturint, svajoti 
apie „karaliavimą“! Tačiau gerai įsigalvoję į kiekvieną punktą, 
pamatytume, įog Lietuviai tų šansų arba jau turi, arba gali tu- 
rėti, šokus dirbti; arba jų visiškai nereikia šiais dvidešimtojo 
amžiaus laikais. Taigi ir čia netikių i ir pesimistų negacija nevietoje. 
| Kas čia Lietuvių padaryta ir kas paliko padaryti, kad su- 

silauktume tų šansų, bus dalykas kito politikos pašnekėsio, kad 
vienam nebūtų perdaug. Kviečiama ir kiti visų krypsnių ir sro- 
vių Lietuviai piliečiai pagvildenti šiuos labai įdomius ir šiais lai- 
kais būtinuosius klausimus. Tylėjimas, kaip ir miegas — mirties 
paveikslas... 


Petrograde 
1916 m. lapkr. m. 


Kalbos Rusijos Lietuvių Seimui 1917 m. 
Pirmoji, geg. 31 dieną, 
del Lietuvos Nepriklausomybės. 
Piliečiai! Lietuviai! 

Tik ką klausėme Lietuvos atstovo V. Dūmoje piliečio Ja- 
nuškevičiaus pranešimo Seimui apie Lietuvos ateitį, ir man pa- 
sirodė, nuo šios valandos mus tepradedant tikrąjį Seimo darbą, 
nors įau ketvirtą dieną vargstame besitardami. Mes dar nieko 
konkretaus nenusprendėm, ir man, spaudos komisijos nariui, - 
ypač nemalonu šviesti akim laikraščių korespodentams, nieko 
neturint paduoti rusų visuomenės žiniai. Keturias dienas mes 
prasivaidijome del pašalinių ar tik formalių dalykų. Na, kasgi 
bus, kai prisieis spręsti konkretūs dalykai? Aš pirmas kalbu Lie- 
tuvos ateities klausimu, pirmu konkrečiu; ir kuo gi galiu pradėti 
savo kalbą, įei ne pašaukimu: 

— Vyručiai, bent dabar nurimkime! Dabar įtempkime visas 
savo pajėgas, šviesaus proto ir ko geriausios valios pajėgas, ir 
ko šalčiausiai išdėstykime kits kicam visus mūsų arsenale esa- 
muosius išrodymus už ar prieš nepriklausomybę, už ar prieš 
tiktai jos apsisprendimo teisę... 

(Januškevičius iš victos: Su Steigiamuoju Susirinkimu). 

Su Steigiamuoju Susirinkimu. Juk tai pamatinis dalykas! 
Juk tai visų mūsų ilgų metų svajonė! Juk del to viena verta 
buvo, kad 336 teisiškai ir teisėtai parinkti tremtinių atstovai iš 
visų Rusijos kraštų čia susirinktų; su tuo vienu bagažu nebus 
gėdos ir namo grįžti. Taigi, Piliečiai, del Tėvynės meilės — ko 
mažiausia karščiavimos! | 

Didysis karas viską sujaukė į krūvą; net pačius idealus ir 
siekimus dažnai beverčius padarė. Priseina visos dabartinės ver- 
tenybės perkainoti. Taipgi ir mūsų pačių, kaip vidaus tvarka, 
taip ir santykiai su kaimynėmis tautomis ir valstybėmis. Rusijos | 
revoliucinei demokratijai be reikalavimų iš šalies pripažinus vi- 
soms tautoms apsisprendimo teisę, įau atėjo metas pasisakyti, 


AS 


kaip gi ir Rusijos Lietuviai tremtiniai apsisprendžia savo dabar 
visos Vokiečių pavergtos Tėvynės Lietuvos ateitį. Aš, lygiai kaip 
ir mano vienaminčiai Tautos Pažangos Partijos nariai, esame 
Šventai įsitikinę, jog kaip tik dabar atėjo metas visiems ir visur 
pasisakyti, jog visų mūsų Rusijos Lietuvių valia ir noras, kad 
Lietuva būtų nepriklausoma, suverenė, 0 ne kitų vergė. 

(Balsas iš vietos: Apsisprendimo teisė tur savyje ir nepri- 
klausomybės galimumą. Tai aiškinsime!) 

Ne, Vyrai! Tą Rusijos Lietuvių Seimo valią mes turime 
paskelbti ne migloto „apsisprendimo“ pavidalu, idant „Lietuvos 
Nepriklausomybė“ pavirstų mūsų politikos obalsiu. (Obalsis 
turi būti aiškus; nėr vietos ir laiko dėti prię jo paaiškinimai. 
Kai aš matau nešiojamose vėliavose parašus: „Žemės ir Laisvės“, 
„Demokratinės Respublikos“ir tt., man ir be aiškinimų aišku, jog 
trokštama žemės ir laisvės, dėmokratinės respublikos, 0 ne 
ko kita. 

(Januškevičius iš vietos: O monarchija ar priklausoma?) 

Žinoma, nepriklausoma gali būti ir monarchija. Tik Lie- 
tuviuose nėra įokių monarchijos tradicijų. Tad ir Nepriklauso- 
ma Lietuva negali ko kita reikšti, kaip tik — demokratinę res- 
publiką. Ir aš pasiryžęs esu kalbėti apie Nepriklausomą Lietuvą, 
kaip obalsį, kad visi tai išgirstų ir įsidėmėtų; visų pirma, mes 
patys, plačiosios mūsų minios, idant rengtųsi pačios išreikšti sa- 
vo valią; daugiau mūsų netekusi Rusų demokratija, mus užgrobu- 
si Vokia ir, pagaliau, Eiropa, idant tai turėtų omenyje, ruošda- 
mosi į taikos konierenciją. 


Obalsis susidaro iš to, kas jau yra. Kame gi Lietuviuose 
ieškoti jų ir jų Tėvynės nepriklausomybės? Liaudyje to nerasi; 
spaudoje, net Prūsų ir Amerikos laisvoje spaudoje, tėra viena 
kita žymė ir tos vėlesniųjų laikų. 

Jei ir būtų, kas taip klausia, tai nebent toks, kurs nei Lie- 
tuvių nepažįsta, nei jų istorijos nežino. Patsai Lietuvis — tai 
gyva nepriklausomybė. Jo individualumas žinomas; senaisiais lai- 
kais jis apgynė Lietuvą nuo tų pat vokiečių - kryžiuočių, o vidu- 
riniais amžiais gynė ją nuo Lenkų užplūdimo. Istorija Lietuvių 
santykių su Lenkais toje pat bendroje respublikoje pilna ženklų 
ir epizodų, kaip narsiai, kaip atkakliai kovota, kad niekas nejsi- 
galėtų Didžiojoje Lietuvos Kunigaikštijoje, kas tik iš šalies ateina; 
tad nei Lenkai didikai, nei Lenkai dvariškiai. Nei žemės pirktis, 
nei aukštų vietų, pasaulinių ar dvasinių, užimti nebuvo įiems lei- 
sta, nes Lietuva ne nominaliai pati valdės ir, lyg cerberis, saugo- 
jo, kad kas jos teisių nepagautų. Mūsų diduomenė, kunigaikščiai, 
bajorai, kurie dabar baigia benkartėti, anuomet buvo visados pasi- 
rengę „pro langą iškimsti“ iš Lietuvos kiekvieną Lenką, mėginantį 

Lietuvoje įsivyruoti. (Jonušas Radvila). Pavergė mus Rusai. Du- | 


kart Lenkai sukilo prieš juos ir mus sukėlė, nes visųpirma mums 
jie pasakė: „Už mūsų ir jūsų laisvę“, kol to pat neėmė ir Ru- 
sams sakyti. Revoliucijos A sukeldamos baisiausias re- 
akcijas, Rusų valdžia sugniaužė mus ir mūsų Tėvynę į saują; iš 
žemėlapių išbraukė „Lietuvos“ vardą, jos vietoje atsirado „vasa- 
ros vakarų kraštas“ (siev. zap.), „iš pat amžių (iskoni) Rusų 
kraštas“. O kad neprotestuotume, apstatė mus tieka žandarų, 
kad nebedriso apie Lietuvos politiką nė vyras su savo žmona 
nakties glūdumoje pasišnibždėti, nes ir „sienos ausis turėjo“. 
Veržimąsi į laisvę, į vadinamąjį „Separatizmą“, Rusų vyriausybė 
matė netik laisvoje mintyje — net bet kokioje gyvoje kalboje, 
ir atsakinėjo nuožmiais persekioj:mais ir visokiariopais spaudi- 
mais. Kur jau čia bekalbėsi apie nepriklausomybę, kad nė  at- 
sidvėsti nebebuvo galima. Ir mūsų spauda tylėjo, nedrįso ant 
mūsų žmonių traukti ne laimių. Net įtikinėjo, kad nė būti nebu- 
vo separatistinių tendencijų ir nebus jų, įei duos bent tautinių laisvių. 

Nebeiskenčiant jungo, pradėta kova neva del tautinių lais- 
vių, už kurių glūdėjo šviesuomenėje pereitųjų amžių nepriklauso- 
mybės instinktas. Jis nebuvo su šaknimis išrautas, tik kuriam Jlai- 
kui nustelbtas. Ir dabar imta prie to vėl eiti, nors nebe tiesiu ke- 
liu, kaip darė Jonušas Radvila. Tautininkai demokratai (aušrinin- 


kai), tautos demokratai (viltininkai) neva del tautinės kalbos ko- | 


vojo su vyriausybe ir su Lenkais Rytuose. Nors įūs, kairieji, tą 
kovą vadinote kova del pilvo, varžytinėmis vienos tautos kuni- 
gų su kitos tautos kunigais — del vietų; tačiau tai nebuvo ko- 
va del materialių daly ų, tik del nustatymo aiškių etnografinių 
sienų, kurios teviršt apjuos — Nepriklausomą Lietuvą. Ir visas 
paskutiniųjų laikų perspartus kultūros kėlimas savo kilmėje tu- 
rėjo ne kokią laikinę vietos naudą, tik geismą Lietuvą padaryti 
vertą užimti Eiropoje nepriklausomą, kitiems lygią vietą. 

Lenkų jungas toks buvo bergždžias, taip įokios kultūros ne- 
darė; Rusų jungas toks buvo sunkus ir nežmoniškas, jog viena 
to būtų užtekę sukelti Lietuviuose ilgesį — Nepriklausomybės 
nei nuo vienų, nei nuo kitų, nei nuo Vokiečių, kaip paskui 
pasakysiu. 

Tad nepriklausomybės instinkto buvo mumyse, tik nebuvo 
jo išreiškėjų, tormuluotojų. Taip nebuvo, kad 1905 m. susirinki- 
mas Panevėžio teatre, lietuvių spektakliui pasibaigus, politinei 
programai nustatyti | išrinko mane, Barklainių dvarininką Zigman- 
tą Švajnicką ir Surviliškio dvarininką Kudrevičių! Aš dariau pir- 


mą k suformuluoti Lietuvos tautų federaciją, Švainickas. 


ią patvirtino . (K. jos nematė), o Jonas Vileišis, gavęs tai į ran- 


kas, išspausdino ao nežinodamas, kieno tai bandymai. Pra- 


šome ne ploti katučių: aš kalbu ne del pasigyrimo, tik kad ma- 

tytumėte, koks buvo dar tuomet neturtas Nepriklausomybės ide- 
ologų, kad juos vaduoti prisiėjo man, visųmažiausios Lietuvoje 
Vadakčiukų bažnytėlės kuratui, visai ne tam darbui pasiruošusiam. 
Ir nesijuokite — taip reikėjo. 

"Dabar Nepriklausomybės ideologų nebestingame. Lietuvos 
autonomijos projektuotojai turėjo jau ką parodyti, Amerikos 
išeiviai valstybėms memorialą teikė, — mūsų šviesuomenė būti- 
numu Lietuvos Nepriklausomybės jau susipratusi; tad švenčiausia 
jos pareiga visa dabar daryti, kad ir mūsų minios tai suprastų, 

Demokratais dėdamies ir būdami, visokiais tikslais rengia- 
mės eiti į liaudį visokiems dalykams jos valios pasiklaustų. Tik 
ji neprisirengus duoti išmintingą, tikrai savo, atsaką į tokius da- 
lykus, kurių ji nebuvo ilgai gromulojusi. Duokime jai tą gramą, 
įei norime plebiscito keliu iškvosti, kas tikrai jos širdžių gelmė- 
je glūdi: mėtykime visur miniose Lietuvos Nepriklausomybės 
obalsį! 

To nepadarę, ir teisingiausiu, tiksliausiu plebiscito keliu 
gausime tokį pat atsaką, kaip gydytojas, ūmai sumanęs ankietos 
būdu sužinoti, ar pridera ar nepridera gryčioje kiaulės šerti. Esu 
tikras, jog higienos neišmaną Gudų kaimynai vienu balsu atsa- 
kytų: „pridera; nes kai pastalėje smirda, tai ant stalo kvepia“... 


Ir „apsisprendimo teisėmis“ kreipdamies į juos, galime iš- 
girsti: ar tai koks valgomas daiktas? Jiems tie dalykai neišpai- 
niojami. O paklausę, į ką tu nori priklausyti, ar bevelytumei nė 
į ką nebepriklausyti, esu tikras, gautume gana veikiai statų at- 
saką: noriu pats savimi būti, savim gyvenimo vežimą vežti! Tai 
arčiausias kelias pakelti miniose politikos susipratimą — Nepri- 
klausomybės apetitą; toje minioje, kuri turi tapti ir potencijoje 
yra XVII ir XVIII amžių politikos laisvių paveldėtoja, tik dabar 
"be privilėgijų. 

Gal baimė ima aiškiai pasisakyti, jog Rusijos Lietuviai Ie- 
mia savo Tėvynei Lietuvai nepriklausomybę, idant nepakenktume 
Rusų demokratijai ir ne pelnytumės jos neapikantos ar net žiau- 
"rių keršymų? Nebe vieną sykį privačiai buvo išrodoma vien tik 
moralinė vertė pasiskelbimo, jog etnografinė Lietuva privalo tap- 
ti nepriklausoma valstybe. Mums karo pajėgų maža, kaip ir vi- 
siškai nėra; tai mes nė nemanome statyti fizinių pajėgų už Lie- 
tuvos nepriklausomybę. Faktai mums rodo, jog pasaul.s nė ne- 
turi pakaktinų fizinių pajėgų atsiginti nuo savo priešininkų. Ir 
gi faktai rodo, jog moralioji galybė tvirtesnė už fizinę. Jūs, sO- 
cialistai, pirmieji to liudytojai: jūs, tremiami ir žudomi, gyvi €sa- 
te ir plėtojatės, o jus žudęs carizmas su visais savo kareivių ir 
policistų milicnais įūsų vietoje — kalėjime. Kūnas supančioti, 
surakinti labai lengva; tik siela palieka laisva ir kazemaiuose. 

Atmuš mus Rusai iš Vokiečių ir nėsiklaus mūsų norų, kaip 
bevelytume gyventi, mes eisime prieš juos ne su bombomis, tik 
su laisva siela ir laisvu parlamento žodžiu. Ir tuo keliu anksčiau 
ar vėliau mes laimėsime. Tik tegu su mūsų valios reikalavimu 
laiku apsipranta ir nėkados įo neužmiršta. O neužmirš, jei tarp 
mūsų pačių nuolat skambės tasai Lietuvos Nepriklausomybės 
obalsis. Už ką gi tad Rusų demokratijai pykti ant mūsų už to 
obalsio vartojimą? Nėra už ką ir nepyks, jei tik atvirai ir tikra * 
prasme bus jį išgirdusi. 

„ Anaiptol, bus patenkinta, kad mes padedame jai išrišti vie- 
ną tautinių problemų. Ji dabar taip pat svyruoja del Lietuvos 
ateities, kaip ir 1905 m. Anuomet dr. Basanavičiaus, M. Davai- 
na-Silvestravičiaus ir kun. Ambraževičiaus paduotąjį Lietuvos au- 
tonomijos sumanymą Rusų valdžia įsidėjo į savo „„Pravitelstven- 
nyj Viestnik“', O už paskelbimą Vilniaus Seimo rezoliucijų, Kur 
vyriausiąją vietą užima taip pat Lietuvos autonomija, ta pati | 
valdžia pusei metų ištrėmė į Sibiriją redaktorių ,,Siev. Zap. Go- 
losa“ dr. Sabadą. Būtų ir lietuvių laikraščių redaktoriams kliuvę, 
A cenzorius ĮItomlenskis, kurs, patsai sukdamosi, ir juos 
išsukė. 

Kągi dabar matome vadovaujančioje Rusų demokratijoje? 
Liaudies Laisvės partija, kuriai įteikta Lietuvos autonomijos pro- 
įektas, nė žiūrėti jo nenori. Bijodama Rusijos skaldymo, ji tei- 
kiasi tautoms tepripažinti laisvių šešėlį. Taip, kad net iš tos par- 
tijos gavo išeiti į ją priderėję mūsiškiai. | 

Tuo pat žygiu Socialistų-Revoliucionierių Partija ruošia 
„Federuotąją Rusijos tautų Respubliką“. Federuotis tegali laisvos 
šalys ir jų tautos; pirma reikia tapti tikrai nepriklausoma, kad ' 
galėtumei tartis apie susifederavimo sąlygas, kaip lygūs su lygiais. 
Tai kam, kuriai demokratijos šakai mes eisime į talką? Atsar- 
giai skelbdamies tenorį kol kas apsisprendimo teisių, mes eisi- 
me talkon berūgščiams kadetams. Aiškiai skelbdamies tapsią 
nepriklausomais, mes einame į talką atviraširdžiams eserams. 
Katrur geriau, tinkamiau: katrie didesni demokratai, kam lemta 
imt viršus ir Rusų Steigiamajame Susirinkime? Tik jau ne 
kadetams! | 

Eserai vienatiniai nebijo ir tautiškumo. Nešlovė jo išsižadė- 
ti; destis, užkasti į žemę tą ypatingą talentą, kurį tai tautai Aukš- 
tėjas davė, o kitai nedavė. Kas ne puoselėja įgimtųju savotiškų 
kurybos pajėgų, tas visą žmoniją skriaudžia, lyg pavogdamas iš 
jos iždyno vienas kurias brangenybes. Lietuviai nemažiau už ki- 
tus. apdovanoti ypatybėmis, kurias panaudoti eserai mums te- 
leidžia. Socializmui aš nepriešingas: yra gi ir krikščionių, kurie 
moka su juo susitaikinti. Ir įei man būtų lemta kur nukrypti, 
aš pasirinkčiau eserų partiją — už neveidmainingumą, statų pri- 


pažinimą visoms „tautoms“ laisvių teisės. Nejaugi kitur linktu- 
mėte jūs, liaudininkai? 

Su Rusų demokratija, nebetekusia Lietuvos krašto, mes lyg- 
simės teorija. Su Vokiečiais, kurie tą mūsų kraštą faktingai valdo, 
prisieina kalbėtis praktika. Užmigti nebegali žmongus, lyg bai- 
sus nakties slogutis kankina tave, prisiskaičius vis keistesnių, 
vis fantastingesnių Vokiečių sumanymų, kaip reiks savo tikslams 
panaudoti Lietuva. Tai jie rengiąsi kolonizuoti Lietuvos dykynes, 
idant kas trečias sodžius būtų Vokiečių. Tai jie rengiąsi sau 
atsiimti iždo ir sulenkėjusių mūsų bajorų dvarus, davus įiems 
atameinomis žemės Guduose, 0 čia pasodinus Vokiečius kultūr- 
trėgerius. Tai jie rengiąsi bažnyčias pavesti bavariečiams katali- 
kams, idant per tikėjimą lengviau būtų prieiti prie uno ir 
greičiau suvokietinti Lietuvą. 


Pusė tų projektų gal tik nevykusios atskirų žmonių šovinis- 
tų svajonės. Bet pusė tikrai atspėjama — baisi. Ir kaip gi Lie- 
tuvai gintis nuo tos vokiečių invazijos? Vienas tėra kelias — 
teisių kelias. Tik kad galėtume teisėmis ginkluotis, privalome 
nepriklausomi patapti. Tegu laiku žino mūsų užgrobėjai, jog mes, 
ir .savo bajorų apleisti, tariamieji ,,„Bauervolk“ (mužikų tauta), 


-turime - nemenkesnes politikos aspiracijas už nemužikus, nes 


laisvės indas pareina lygiai į bajoro, lygiai į nebajoro krūtinę. 
Vokiečiai dabar galingi ir išdidę.. Gal ir jie mūsų valios nesi- 
klaus. Tad iš Lietuvos turime padaryti iridentų kraštą, antrus 
Balkanus Eiropai, kol įi nepatenkins mūsų reikalavimų! O tai 
padarysime įau dabar, per galvas kitų valstybių nusiuntę žinią 
Vokiečiams, kuo įie turės mus patenkinti. Taigi Rusijos Lietu- 
vių Seimas turi aiškiai ištarti: etnografinė Lietuva privalo tapti— 
nepriklausoma! 

Pagaliau, visi mes matome, jog Lietuvos klausimas per 
karo aplinkybes tapo tarptautinis klausimas. Nei Rusai, nei Vo- 
kiečiai vieni patys įo neišriš: riš jį bendrai visų kariaujančiųjų val- 
stybių konferencija. Ir kaip gi ji riš? Jei turės mus tik žalią val- 
stybės medžiagą, tai primes mus bet kuriai kitai valstybei priedo. 
Jeigu turės valstybė jau apsisprendžiusią tautą, su visiškai aiškiai 
formuluotais idealais, tai skaitysis su ja, kaipo su tokia. - Tad 
nepriklausomos Lietuvos reikalavimas laiku turi pasiekti ausis 
visų Eiropos valstybių. Mes neatsakome už tai, ar bus kas iš to 
ar ne, tuojau, ant tų pėdų; mes tik atsakome už tai, ar pada- 
rėme ant tų pėdų tuos žingsnius, kurių iš mūsų reikalauja nau- 
jai susikrovusios aplinkybės ir sąlygos. O jos visais žvilgsniais, 
kaip matėme, reikalauja, kad Rusijos Lietuvių Seimas apreikštų 
pasauliui — 


Nepriklausomos Lietuvos reikalavimą! 

Antroji, birželio 3 d., 
del Seimo suskilimo. 


Gal 25 m., gal 30... o gal ir 35 metai baigia eiti, kaip aš 
aiškiai susidėjau su P. Matulioniu ir a. a. A. Markeliu (paskui 
taip pat girininku) į susipratusių Lietuvių gurguolę. Per visą tą 
laiką aš tebuvau gyvas — Lietuvių reikalais. Nebuvo dienos, nė 
valandos, kad aš juos būč užmiršęs. Jei ne dirbau, tai bent sie- 
lojaus ir šnekėjau, riedamasis del menko daugio su priešininkais. 

Nebuvo nė metų, kad nebūč prityres ar šiokių ar tokių: 
persekiojimų. Kur buvus, kur nebuvus, Rusų valdžia traukė tie- 
son. Daug man yra dokumentų tam patvirtinti. Tik juo žiauriau 
ta valdžia slėgė, juo didėjo atsispyrimo pajėga, protestavimas ir 
nepasitenkinimo kėlimas kituose. Imkite „Tėvynės Sargą“, ten 
rasite ištisais metais nepaliaujančią priešginystę del opiausių anais 
laikais — mokyklų dalykų. Išsižadėta paprastos autoriaus savy- 
mylybės bent savo parašą padėti (žinoma, po tokiuo dalyku, 
kurs turi kurybos žymę), bet tik versti akmenį po akmenėlio iš 
valdžios pamato. Valdžios persekiojimai, lyg dantų gėlimas, tik 
padėdavo siusti ir pykti; tik tvirtino tuos siekinius, kurie tau bu- 
vo brangūs, išnešioti, o kurių ji nepripažino. Visai neskauda, 
kai priešininkai tavo kūną naikina, sielos nepasiekdami. 

Skaudžiau, kai savoji, avasinė valdžia persekiojo, aikštėn 
išsimušti neleido, po tolimiausius ir menkiausius užkampius 
svetimojo Kuršo ir giliosi0s Žemaičių šalies stumdė ir ten. išti- 
sus 14 metų laikė, kol nesusendino ir nepražildino. Ko man 
nebuvo prikišama, pradedant nuo silpnumo tikėjimo, ligi kruvi- 
nosios anarchijos! Ir tiems dalykams daug man yra dokumentų 
patvirtinti. Buvo pasiekiama ir s ela. Vieno niekados man nepri- 
metė, tai nemoralumo, ir tai didžiausias dabar mauo senatvės 
džiaugsmas. Skaudėjo tai neapsakomai, tačiau ir tai negalėjo pa- 
laužti. Vistik galėjai žmogus ir tai valdžiai bent pasyviai priešin- 
tis ir ramintis, jog jos atstovai — senosios gadynės liekanos, 
kitokio auklėjimo žmonės, kuriems natūralia eilia šalin pasitrau- 
kus, ateitis liks mums, jaunesniems amžium ir atgijusiems dvasia 
Lietuviams. 


Gi ir pergyvenome vieną ir kitą valdžią. Pasaulinė kapitu- 
liavo, spaudą mums sugrąžino; dvasinė — atsimainė, mūsų ei- 
lės žmonių tapo. Bereikia tik dirbti ir sparčiai sparčiai pirmyn 
demokratybės ir kultūros keliu ženg'i. Čia, štai, ir ištinka ne- 
lauktas smūgis jau iš pačių saviškių, eilinių tautos darbininkų: 
socialistai, patraukdami kairįjį centro sparną, ,„Santarą“, per- 
skelia tiek metų lauktą, tiek vilčių žadėtą Antrą didelį Lietuvių 
Seimą, nepabaigusį savo darbo... To smūgio man jau perdaug; 
aš jo pakelti netesiu... | 


Prieš mane du piliečiu liaudininku, rinkėjų įsakymu balsa- 
vusiu už Lietuvos Nepriklausomybę, išėjo iš Seimo tik delto, 
kad jų partijos draugai išėjo. Kiti pataria Seimą testi, turint savo 
pusėje visas jūridines ir moralines teises, kvorumą ir prezidiu- 
mo pirmininką, kuriam kiti prezidiumo nariai, dar prieš išeida- 
„mi, užleido pirmininkauti. Padėk Dieve jums, Draugai-politi- 
kai, toliau Seimo darbą dirbti! Aš juo visa širdžia džiaugsiuos 
ištolo. Tik padėti jums tame darbe — nebegaliu. Ir aš išeinu iš 
Seimo. Tik tas skirtumas, kad ir į anuos nenueisiu. Aš greičiau 
kairysis, ne vidurinis; gal į socialistus linkęs, gal į komunistus; 
ar aš žinau? Aš to neanalizavau. Tačiau aš negaliu būti tųjų 
tarpe, kurie drįsta tokį didelį tautos darbą ardyti, vien delto, kad 
tasai darbas ne jų vaga, kol kas, eina. Aš nebegaliu būti ir su ju- 
mis, nes nepagaliu iškęsti, kad demokratija man, taip pat kilimu 
ir nuomonėmis demokratui, teisingai ar neteisingai, vistiek, pri- 
kaišiotų nedemokratingumą, ne liaudies naudai kreipiamą darbą. 
Mane tai užmuša. Aš pasiieškosiu kitokio darbo, kur aš būsiu 
laisvas pats sau teatsakyti. Kai kas pasako man pasiseką dailio- 
sios literatūros darbas. Ir aš sugrįšiu į tą darbą, pasitraukęs iš 
kelio tiems, kurie monopolizavo sau demokratinį darbą ir yra 
pasiryžę vieni patys jį nudirbti. Tegu ir jiems Dievas padeda, 
nors Jo dažnai nepripažįsta. 

Tik ir įausdamasis doros priverstas tą žingsnį padaryti; aš ko 
. smarkiausiai protestuoju prieš tą prievartą ir ko balsiausiai šaukiu: 

Draugai, Seimo veikėjai politikai! Tai niekai, kad trys frak- 
cijos Seimą apleido! Pervėlai tai padarė! Reikėjo prieš balsavi- 
mą. Kai gi kantriai dalyvavo visame ištisame rezoliucijų balsavi- 
me, kad ir pralaimėję, sankcionavo laimėjusią dauguma balsų 
bloko rezoliuciją! lr jūs jos laikykitės! Vežkitės namo, kaip di- 
džiausią savo brangenybę ir pasididžiavimą, jog „Lietuviai“, sve- 
tur suvargę, pajėgė padaryti tokį aktą, kokio tikė:is negalėjo visa 
eilė drąsiausiųjų ir pažangiausiųjų mūsų veikėjų — Lietuva pri- 
valo tapti neriklausoma valstybė! 

Kokios vertybės ta rezoliucija, teapspręs būsimieji. Aš gi te- 
pasakysiu, kad kitos tokios nė nebus. Labai galimas daiktas, kad 
neilgai trukus, visos, jau nuo karo laisvės Lietuvos atstovai sa- 
vo Seime Vilniuje nuspręs tą patį. Vis delto tai nebus ta pat; 
nebus tikrai mūsų, tikrai Lietuvių, tikrai laisvas žodis! Lietuviai, 
neabejoju, dar tars tą žodį. Tik... kad to bus pareikalavusi Rusų 
demokratija; tik... kad tai bus patarusi Eiropos demokratija; 
tik... kad Vokia bus privertus tapti įos butoru ir už tą šventą 
laisvės žodį nuolat atstačius turėti vieną šoną iš vienų kaimynų 
smūgiams, antrą—iš kitų kaimynų smūgiams. Dabar tik tarėme 
tikrai laisvą žodį, nes jį visi mums gina tarti ir mes patys ne- 
turime egoistinių sumetimų! Šios laimėjimo valandos aš, kol gy- 

vas būsiu, neužmiršiu! Ji seks mane, it muzika, į senatvės dimi= 
siją, ir testamente paliksiu tą vienatinį per visą amžių laimėtą 
brangenybę! 

Valio Nepriklausoma Lietuva! 

Atkartokite tą garsą po visus kampus šimtais balsų, O tie 
šimtai vėl! Ir vis delto sudieu, Piliečiai Veikėjai: aš — nebe 
politikas. 


Ar ir kas sudarys Lietuvių Valstybę. 


Ne taip jau senai, nors man tai rodos atsitikus kunigaik- 
ščio Utino laikais, teko man aplankyti vienas Lietuvos pilietis, 
tokios inteligencijos, kuriai lygi vargu rasti; tik skeptikas. Daug 
daug mokslo gavęs, daug svieto matęs, kunigu tapęs, vis delto 
liko jis grynu lietuviu netikėliu. 


Kas nėra susidūręs su tais mūsų sodžiaus filosotais, kurie 
į kabinimąsi bet ko nauja ir drąsaus paniekinimu moja ranka, 
šlykščiausia atsiviepdami ir dar šlykščiau išsitardami: 

— Š-š-š... nei bus kas iš to, nei niek... 

Pažinęs Eiropos ir Amerikos pažangą, taikindamas ją prie 
Lietuvių, kurius tarės taip pat kiaurai perprantąs, skaitė įuos 
gyvais nabašninkais ir nė pirštu nejudino jiems atgaivinti. 

— Š-š-š... nei bus kas iš to, nei niek... 

Pasisveikinę ir vienas antrų pasidžiaugę, ėmėva vienas ant- 
ro gyvenimo pasportų žiūrėti. 

— Na, tai ir ką gi sveikas draugas beveiki? 

(Kunigavimo neskaitėva „veikimu“). 

— Kągi daugiau? Kaip ir pirma: rašau, leidžių laikraščius; 
„Apžvalgą“, „Tėvynės Sargą“, „Žinyčią“, „Vilniaus Žinias“. V 
tį“. Ieškau, štai, padėjėjų rašyti ir leisti: kas plunksna, kas kap- 
šiuku. Neaplenkiau nė tavęs... 


Meilus buvęs draugo veidas ūmai iškrypo šlykščiausia sa- 
tyra-pašaipa, ir įis prapliupo bepročio juoku. Kvatojos, taip atsi- 
lošdamas, jog net stebėjaus, kaip jis bepastovi, tik šlikę ranka 
prilaikydamas; o kojas taip aukštai kilojo, lyg: norėdamas, kad 
ir jo kojų žirklės ko plačiausiai juoku žiobčiotų. 

— Laikraščius—lietuviams... kva-kva, kva-kva! Nedavus pir- 
ma abėcėlės, pirma abėcėlės, stačiai—laikraščius... kva-kva, kva- 
kva-kval!.. 

Sočiai atsikvatojęs ir šonais iš priilsimo dumdan“ Šio 
ant kanapos ir kitaip ėmė žiūrėti į piktai nustebusį mane. Da- 
bar jo veidas susidarė į sentimentalį bevilčio pasigailėjimą, SB 

gailimės  pusgalvio, kurs, nieko neišmanydamas, gražiai 
klieda. 

Mačiau veltui mėginsiąs įtikinti ir pamokyti šį viršprotį ne- 
tikėlį, kurio išmintis išmonės nepaveja. 

Kitur senas dėdė leidė savo seserėną į aukštuosius užsienių 
mokslus. Išėjęs mokslus seserėnas vieton liudymo pakišo dėdei 
lietuvišką gražią vizitinę kortelę: „Daktaras Filosofijos N.N.“ 
Kad seserėnas būtų atvežęs paliudymą, įog jis ir tai užmiršo 
užsieniuose, ko buvo pramokęs tėvynėje, nebūtų tiek užgavęs 
savo geradario dėdės, kiek užgavo tuo „lietuviškuoju“ daktaru. 

Dėdė taip nusiminė, jog ir „pykti užmiršo už sugaišintus 
penkerius metus laiko ir tiek pat tūkstančių pinigų.  Beviekė įo 
ranka nukrito drauge su korta ant kelio. 

— lr kam gi tu, nabagėli, „tai“ parodysi! 

Beištarė balsu, kokiu daugkentis Jobas turėjo pasakyti, 
pralaimėjęs turtą: „Viešpatie, tu davei, tu ir atsiėmei“... 

„Lietuviškas daktaras“, dėdei nieko neatsakes, pagarsėjo 
visuomeniniais darbais ir raštais; laikraščius gi ėmė skaityti vis 
didesnis lietuvių nuošimtis. 

Buvo tai... jei ne paties kunigaikščio Utino laikais, tai 
mažiausia prieš dešimtį metų, įei ne visą vienuoliką. Kaip per 
tą „ilgą“ laikotarpį viskas atsimainė! Lietuvių „daktarų“ dešim- 
timis atsirado, 0 šiaip jau „daktarėlių“—šimtais; kalba jie lietu- 
viškai ir jau yra kam parodyti, lietuviška vizitinė. Per tą laiką 
sugriuvo tad vienas antras lietuvių netikėlių prietaras apie pačius 
save. Gaila, kad ne visi. O aš taip norėčiau, kad ir likusieji bū- 
tų tokiuo pat spartumu sugriuvę, kaip ir aniedu. Tik man ne- 
ramu, ar prietaras yra kai kurie netikėjimai ir ar ne skepti- 
kas esu aš pats, vienas tųjų prietarų griovikų, ėmęs abejoti. 

Gera būtų, daugumą likusiųjų prietarų pereiiojus. Siam 
kartui paimkime savos valstybės sudarymą. Kad lietuviai apskri- 
tai negalėtų sudaryti saviškos valstybės, aš skaitau grynu prieta- 
ru. Tik ar jie gali dabar, šiomis sąlygomis sudaryti, nežinau; 
reikia giliau ištirti. 

Man visados pikta skaityti rusų laikraščiuose, . net tuose, 
kurie turi pretensiją skaitytis pažangiais, pavėlijimus šiaurės la- 
poriams ar platumų kirgyzams susidaryti autonominį valdymąsi; 
pavelij mus, gardžiai nusijuokiant, be baimės, drąsiai, kad įie... 
vis viena, to nepadarysią. 

Kodel? Todel, kad mokytiesiems mūsų nemokėliams ar 
kvailiems gudragalviams rodos, jog visos konstitucijos turi būti 
sudarytos sulig anglų, 0 visos autonomijos sulig Naujosios Ze- 
landijos. Tokių autonomijų laporiai ar kirgyzai, žinoma, nėsuda- 
rys. Ale kad jiems to ir nereikia. Jie susidarys geresnes už an- 
glų ar N. Zelandijos, nes tinkamesnes jų gyvenimo sąlygoms. 

Laporiai turi bekraščias samanynes ir spanguolynes, kur 
puikiai minta milionai paukščių ir šimtai tūkstančių elnių. Dau- 
giau niekas. Laporiai medžioja, paskui savo bandas sekioja, 
vandeningose ir žuvingose upėse žvejoja. Jiems šie trys dalykai 
tereikia tvarkyti ir jie puikiai tvarkosi be įokių absoiučių mo- 
narchijų ar demokratinių respublikų. Dirbasi šiltas laikinas gry- 
čias sniego pusnyse žiemą, o jurtas iš kailių vasarą. Gryčiose 
esti nuogi, vis delto turi savo doros papročius, kurie per amžių 
amžius pavirto jiems įstatymais; turi savo seniūnus ir teisėjus, 
kurie žino, kaip reikia spręsti kriminaliniai nusidėjimai, t. y. 
kaip apsaugoti tautos ir atskirų jos žmonių teisės. 


Kirgyzai taip pat savotiškai gyvena savo platumose, ben- 
drai jas valdydami. Ir laimingi esti, saviškai gyvendami, kol jų 
niekas nekibina ir jų tūkstančiais metų nusistovėjusio autono- 
minio rėdo neardo, neva duodami ko geresnia, civilizuota. Ir to- 
kių tautų gilumoje Azijos yra nemaža; su jomis susidurdami, 
patys eiropiečiai turi skaitytis, jų tvarką, įų savotišką kultūrą gerbti, 


Sulig Jurgio ir kepurė. Kiekviena tauta turi to ir tiek, kas 
jai pravartu, ko jai pakanka tuo laiku ir tomis sąlygomis. Keisis 
sąlygos, keisis valdymasis ir įstatymai. 


Tad ir lietuvių potencijalį galybinį tesėjimą susidaryti sa- 
votišką, jiems pakankamą valstybę net neišmintinga būtų prirodi- 
nėti, kaip kvaila būtų iš to tyčiotis. Tegu tik nekliudo, pripa- 
žindami jų nepriklausomybę. 


Visai kas kita aktyvasis veikiamasis galėjimas. Visi kaimy- 
nai į Lietuvių dalykus kišės, saviškai juos valdė, ir lenkai, i 
vokiečiai, ir rusai, atrofiruodami jų pačių valstybinį, visuomeni- 
nį instinktą. Daug ką jie lietuviams pagadino. Tik kam daugiau- 
sia: ar tautos branduoliui, tautos masei, demosui, ar jo žiedui, 
daugiausia, dykažiedžiui—inteligentijai? Siai antrajai. Ir jei dabar 
kalbama apie lietuvių sugebėjimą sudaryti savotišką valstybę, tai 
man tėra klausimas delei tų tautos viršūnių, o ne del jos pamato. 

"Karčiausi satyra pašaipa man rodos tų tautos išsigimėlių 
viršūnių užsimetimas demokratizmo mokyti patį demosą. Satyra 
ir net kriminolas. Bezdžionaus bezdžionaus po visą pasaulį; pri- 
sivaginės, dažniausia ne stačiai, tik per retas visokių kultūrų tvo- 
ras, šiokių ne tokių jos vaisių; pašvinks svetimais raugais, — ir 
įdrįsta, nėkiek nebeabejodami savintis tautos atstovavimo teisę; 
tautos, kuri nė ištolo ne į jų pusę. Čia bus griautinieji politi- 
kos prietarai, kai ne į tautos branduolį žiūrėsi, ne ten valstybinių 
principų ieškosi, kaip dailininkas ten, ne kitur, ieško tautinio 
stiliaus motyvų, tik anųjų susvetimtautėjusių klausysi; kai jų pa- 
klausęs, nuogu papratusiam vaikščioti juodukui negrui įkalbinėsi 
dėvėti—cilinderį. 

Lietuvos piliečiai žydai, sakysime, pasiėmę pliką tautų Iy- 
Jybės principą, žiūrėk, lietuviams nebepripažino pamatinės tau- 
tos teis ų. Kas jiems darbo, ką veikė lietuviai, kiek jiems atsiėjo 
sudaryti ir apginti Lietuvos valstybė prieš žydams ateinant! Lie- 
tuvos istorija žydams teprasideda nuo jų čia atėjimo... 

Mūsų buvusieji valdovai rusai, kadetai, plius tie patys Žy- 
dai, imdami pliką valstybės centralizmo, neva jos nesmulkinimo 
principą, nepripažįsta Lietuvos pilnateise sąjungininke būsimojo- 
je neva demokrat.nėje Rusijoje ir juokias iš noro Lietuvos klausi- 
mą padaryti tarptautiniu. 

Pačių lietuvių išsigimėliai socialistai, įsikandę pliką klasių 
kovos principą, niekam kitam nebepripažįsta pilietiškumo teisių 
Lietuvoje, tik fabrikų darbininkų luomui. Tai niekai jiems, kad 
tų fabrikų Lietuvoje drauge su sėmeninės alyvos spaustuve yra 
pustrečio, o darbininkų juose drauge su vienarankiu kalviu — 
puspenxto, trijų keturių milionų žmonių jūroje. Kad tiems dar- 
bininkams, suprask: ir žydams, būtų parankiau gyventi, šalin ma- 
žųjų valstybių sienas! Saukia didžiumietis ir jam rodos, kad jis, 
ne kadetas, atitiko tikrąjį demokratinį tautų sutvarkymą—viena- 
me didžiuliame garde. 

Mažumietis, revoliucionierius ar liaudininkas socialistas 
(tą vardą neteisėtai pasisavinęs), paėmęs pliką principą savasties 
turtų — fabrikų ir jų įrankių valstybinimo ar visuomeninimo, mė- 
gins ūmai ir priverstinai, ne revoliucijos keliu panaikinti Lietu- 
„voje savasties teisę, prie kurios Lietuviai, tokie individualistai, ko- 
kių reta rasti visoje Eiropoje (ką jau besakyti—Rusijoje su įos 
„obščinomis“!) yra nuo amžių visomis savo kūno ir sielos pa- 
įėgomis prisirišę ir nė už ką jos neišsižadės. Ir jiems rodysis, 
jog jie, ne kadetai ir ne maksimalistai socia!-demokratai, atiti- 
ko tikrąjį demokratinį tautos sutvarkymą—be jos pačios veido. 

Gryniausis tad prietaras būtų manyti, buk Lietuvos valstybę 
ketiną ir sudarysią jos piliečiai internacionalistai su rusais. Jei 
likta sudaryti lietuvių tautos valstybę „Lietuvą“, tai padarys vie- 
ni tikrieji liaudininkai, nuo visos liaudies, 0 ne nuo vienų ber- 
nų neatlyžę žmonės, tautinio krypsnio, savos kultūros pamatu, 
o ne iš svetimųjų kultūrų lakatų-ryzų. 

Sasnaukoje ties Petrapiliu 

1917 m. rugpiūčio 6 d. 


Atsilikėliai pažengę. 
— Ar bėra vietos naujai nepriklausomai valstybei tarpe esa- 
mųjų tokių pat Eiropos valstybių? 
Jei kas prieš šį pasaulinį karą būtų taip paklausęs Eiro- 
pą, tai ji, nesvyruodama ir nieko sumesti nenorėdama, vien tik 
zankom būtų paskerečiojusi. 


sa 


— Nebėra, nebėra! Pačioms siaura. Visa, kas tik galima 
buvo pasigrobti, ne tik Eiropoje, bet nėt pačiame krašte žemės, 
ligi pat abiejų jos „ašigalių, jau pagrobta ir laikoma savo ranko- 
nei si] pnos vietos nebegali būti, nes ir į silpnąją tuoj išsitiesia. 
tokie užriesti Eiropos "Erelių“ nagai, jog įų nepriklausomybės 
dienos tampa suskaitomos; tiek, kiek pravers grobikai, savo tar- 
pe besiriedami, besimušdami už pirmenybę pasisavinti jas visiš- 
kai (Balkanų pusiasaly) arba nors „pasilaikyti savo vieno įtakos. 
srityje“, atseit, pasisavinti, užsimaskavus. 

Vargu ir bebuvo tokių kraštų ar tokių tautų, kurios bebū-- 
tų išdrįsusios net pasvajoti apie ištesėjimą, ginklais apsišarvojus, 
atsistoti kitų eilėje ir imti „vaidinti politikos rolę“; atseit, paro- 
dyti naujus tautų ir jų žemių užgrobimo apetitus. Aš bent teesu 
arčiau pažinęs vieną vienatinę— Lenkų tautą, pasikesinančią pa- 
vergti savo kaimynus, Lietuvius, Gudus (Baltarusius) ir Ukrai- 
niečius, laikinai daugiau kultūrinėmis kombinacijomis, senovi- 


„nių tradicijų vardu; bet ligi tik gavus bent šešėlį fizinės galybės, 


tai ir ja. 
Silą ducha, sitą ciata *) 
Bijcie, Legjonišci! 
Marsz, marsz, Pižsudski, z Tobą laska Boža, 
Zbudujemy Polskę od morza do morza! 


(„Piešth o Jėzetie Pižsudskim“, powstala w marcu r. 1915, 
Zebratla M. P. Wilno, 1916, p. 10). Apie balkaniečius patylėkime, 

Užtat vis daugiau reiškėsi vadinamasis tautų susipratimas, 
kurs, išsižadėdamas plačiosios grobikų politikos, vis aiškiau ėmė 
minėti bendrąjį visos žmonijos turtą — kultūrą. Jos, kaip oro, 
niekas pasaulyje neturi teisės išimtinai pasisavinti. Ji visiems. 
pridera tokioje proporcijoje, kiek kas galės įos pasiimti. Jos 
atsarga neišsemiama, nes nuolat tų pačių tautų papildoma. Tad 
kiekvienos tautos yra ne tik prievolė ko daugiausia jos imtis, ir. 
pareiga—ko daugiausia žmonijai jos duoti. 

Lengvamintis žmogėnas galėtų pašiepti: 

— Iš ko gi tu duosi, kad pats neturi? — Lengvamintis būtų bu- 
vęs, nes apie atsilikusias tautas būtų sprendęs iš pašokėjusiųjįų 
pirmyn; paskuigalį matavęs pirmagaliu. Griežtai nekultūringų 
tautų, destis, nič nieko negalinčių kitiems duoti, Eiropa nebe- 
turi, net jei „kultūrą“ paprastuoju Eiropos būdu suprastume; 


*) Sielos vieku, kūno vieku 

Kirskit, Legionistail 
Mauk, mauk, Pilsudski, Tau ir Dievas buria, 
Įsikursma Lenkus nuo jūrių lig jūrių! i 
(„Daina apie Juozą Pilsudskį“, As TadiSi 1915 m. kovo mėnesyjė. 
Surinko M. P. Vilniuje, 1916 m. 10 E 

vargu bau tokių bėra ir visame pasaulyje. Tarp tautų tėra skir- 
tumas laipsnyje laukutinio pasirodymo ir turėjimo tų veiksnių, 
kurie originalinę, tūkstančiais metų susikrovusią tautinę kultūrą 
iš galimybių, iš potencijos, iš vidaus išvadina oran. 

Kažin kodel, netikėtų galimybių kraštu tėra vadinama Ru- 


"Sija. Lyg kiti kraštai, kitos tautos, būtų jauvisu kuo pasirodžiųu- 


sios. Anaiptol, ne. Kiekvienos tautos būde daug daug glūdi to- 
kių dalykų, kurių Eiropa nestengia, tiesa, nei nesirūpina, atspėti.. 
Kiekvienos tautos sieloje glūdi paskendę, kaip jūros dūnojuje, 
gelmėje, dideli dideli turtai, įei kiekviena duoda genijų. Net įuo- 
dukai Zulūsai, išėję Paryžiaus universitą, destis, gavę tam tikro 
patogumo išsireikšti. 

Tautų apsispendimas ar susipratimas, vadinkite, kaip sau 
norite, yra ne kas kita, kaip tik tasai laukimas ir ieškojimas 
patogumų gauti ko daugiausia kultūros ir ko daugiausia įos 
žmonijai grąžinti. Tariant, pasilgimas laisvės būti patiems savi- 
mi, tuo, ką mūsų dramatininkas poėtas Storosta-Vydūnas yra 
talentingai vienu trumpu žodeliu apibūdinęs: būti sau žmogumi. 
Tik pats savim negalėsi pabūti, nebūdamas nuo kitų nepriklau- 
somas; „Saužmogumas“, jei ta'p būtų galima pasakyti, yra tik 
politikinės nepriklausomybės koėticientas. 

Lietuviai, daugeliu dalykų labiau nuo kitų tautų atsilikę, 
politikos apsisprendimu yra daugumą pralenkę, nes yra turėję 
savo istoriją; gražią epizodinai, įei ne iaip labai pagirtiną iak- 
tinai. Populerusis Lietuvių himnas velija net dabartinę savo 
stiprybę iš praeities semtis. Turime tad politinių tradicijų, tą 
likusį nepriklausomybės Nachgeschmack—skonies atsiliepimą. Jo 
niekados nebuvo nustoję, 0 į naujuosius laikus einant, vis la- 
biau reiške. 

Tad vis keisčiau matės pašaliečių krapymas galvomis: 

— Nujau, begu tik jie tesės ir sugebės... — Arba tiesiog 
griežtas, autoritetingas nukirtimas: 

— Netesės! Nesugebės! : 

„ Demokratybės laikais, kada liaudžiai, t.y. pačiai „nekultū- 
ringai“, Eiropos prasme, tautos daliai pripažįstama suverenumo 
teisės, destis, ji tegalinti tai išreikšti, o ne kas kitas tai jai duo- 
ti, —be galo keista buvo tokie klausimai: „Ar, begu“? Jei kuri 
tauta nereiškia savo valios, tos įgimtosios, taip sakant, Dievo 
malonės teisės, tai dar netesi ar nenori; O jel jau reiškia per 


šiokius ar tokius savo atstovus, tai jau yra faktas, ir gana. Ter- 


tium non datur—trečia nėra. 

Lietuviai, reiškę reiškę savo nepriklausomybės tik norus, 
šiai, jau galutinai pasiskelbia niekam nepriklausą ir esą jau sau- 
žmonės, atsiskyrę nuo visų kitų valstybių ir tautų. Paties iakto- 
nebeužginsi,. 

Begalima kitaip kaip pakreivuliuoti, kam tas faktas nemielas 
ir negeistinas: tai kad užgauna kai kurių klasių reikalus, tai kad 
ne visai demokratingai padaryta, t. ir t. be galo. 


Stokholme 1918 m. vas. m. 


Tautos Valia-vyriausis Lietuvių politikos 
veiksnys. 


P. Slavinskis, Laikinosios Rusų Vyriausybės agentas Tautų 
Kongrese Kieve 1917 m. rugsėjo men. 21—29 d. n. st. pasakė: 


„Buvusioji caro valdžia darė visa, ką tik begalėdama, sve- 
timosioms tautoms nuo saves atstumti. Tačiau, štai, matome 
įas susirinkus apgalvotų tokio sugyvenimo būdo, idant vis delto 
nereiktų joms nuo Rusų skirtis: jos kelia naują valdymosi pa- 
grindą — susime:iimą į vieną respubliką, laiduojančią kiekvienai 
prisidedančiai tautai nebevaržomą jos politikos ir kultūros gy- 
venimą“. 

Daug kartų dar gražiau ir iškalbingiau laisvamaniavo val- 
džios atstovas jos vardu, ir susirinkusieji tautų atstovai jo, nors 
ir nekviestojo, savaime į Kongresą įsispraudusio, vis delto 
mielai maloniai klausė, nes nėvienas jo žodis nesuskambėjo di- 
sonansu per visas autonomininkų federacininkų tarybas. Sveti- 
mąsias Rusijos tautas jis bandė įtikinti revoliucijos perdirbtus 
rusus jau turint visus privalumus, leidžiančius, kaip atskiriems 
jų piliečiams, taip ir piliečių grupėms — tautoms, gyventi ir plė- 
totis absoliučiai saviškomis, nėkieno nevaržomomis sąlygomis. 
Jo privedžiojimais juoba galima buvo patikėti, kad tą patį obalsį 
buvo paleidę ir social-revoliucininkai, tuomet dar, matės, pati 
didžioji ir įtakioji Rusų demokratijos dalis. Ir daugumas atvy- 
kusių tautų: Latviai, Estai, Gudai, Moldavai, Krymo  To- 
toriai, Užkaukazio Tiurkai, Sibirijos Buriatai, rodės pi nai ten- 
kinąsis federaciniu Rusų Respublikos sudarymu. Ukrainiečiai ty- 
lėjo. Devyni gi Lietuvių atstovai, social-liaudininkų, demokrati- 
nės tautos laisvės santarcs, tautos pažangos, krikščionių demo- 
kratų partijų ir karininkų nariai, neminint dešimtojo —Kronštadto 
maksimalistų atstovo, primygtinai reikalavo, idant rusų tautos 
pripažintų Lietuvai suvereninių valstybės teisių. 


Iš pradžių daugelį susirinkusiųjų stebino šisai Ieivių, 
rodės, tiesiog kančios karštis, siekiant nepriklausomos valstvbės. 
„Manė, nejaugi lietuviams dar maža nieko nevaržomo valdymosi 
bendroje didžiulėje Rusų tautų seimynoje; nejaugi geriau bus, 
patapus kad ir nepriklausomu, užtat mažu ir išvisų pusių kum- 
:ščiuojamu kaimynių valstybių buforu ar pylimu, atskiriančiu 


DO 


vieną kaimynę nuo Baltijos jūros? Tačiau, nusilenkė tikrajam: 
demokratybės veiksniui — 


TAUTOS VALIAI!-—- 


ir visi, kaip social-demokratai, taip tautos demokratai ir net vi- 
sų dvylikos kazokijų atstovai vienu balsu votavo: 

„Atkreipti Laikinosios Vyriausybės akį į būtiną reikalą iš- 
leisti tam tikrą aktą, kuriuo būtų pripažįstama lietuviams teisė 
susidaryti suvereninė Lietuvos Valstybė iš Rusų ir Prūsų Lietu- 
vos žemių ir Suvalkų gubernijos lietuviškosios dalies, prisilai- 
kant apsisprendimo teisės“. 

Rusų tautos lietuvius suprato. Jų rezoliucijos prakilnumui, 
psichologiniam polit niam tikrumui ir instinktingai išsireiškusiai 
gryno žmoniškumo išminčiai dar neprilygo gangreit nė viena 
panašių, pilnai laisvai galvojančių Kongresų rezoliucija. Gaila, 
kad Eiropos politikai demokratai taip lengvai peršliaužė per šį 
politikos momentą, prideramai jo neįvertinę. 

Lietuvių siekimas „nepriklausomybės“ — „autonomininkų 
ftederacininkų“ Kongrese būtų buvęs sunkus uždavinys tik tiems, 
kurie nebūtų turėję gatavo atsakymo: tokia, matyti, jų Tautos. 
Valia; tiktai tiems, kurie veidmainiškai iš Tautos Valios daro 
neva problemą, širdyje visai nepripažindami Tautos Valios veik- 
snio, nors apie tikrus savo in perialistinius apetitus jų lūpos 
nedrįsta prasitarti. Kurie gi nuosekliai demokratingai galvoja ir 
jaučia, Tautos Valia yra nedaugiau, kaip paprasta demokratinė 
konsekvencija. Ir, sakysime, paskutiniųjų laikų maksimalistai ese- 
rai sugalvotąjį tautų apsiprendimo dėsnį, nebesvyruodami, papil- 
dė: iki atsiskyrimo nuo buvusiosios metropolijos—jei tokia būtų 
Tautos Valia. 

Lietuviai nebe šiandiena ir nebe vienur reikalauja sau su-- 
vereninių valstybės teisių, tik įvairiais laikais ir įvairiose vietose: 
kitaip formuluodavo. Didysis Lietuvių Seimas Vilniuje per pir- 
mąją Rusų Revoliuciją ir šių metų Lietuvos Landtagas ten pat; 
emigracija į Ameriką (skyrium krikščionys-demokratai, skyrium 
tautos demokratai) ir karo tremtiniai į Rusiją (skyrium centri- 
„ninkai ir dešinieji, skyrium kairieji); tautos tarybos, komitetai, 
kongresai Sveicaruose, Sveduose, Angluose garsinasi ištisais 
memorialais, įteikiamais valstybėms, ir nebesuskaitomomis re- 
zoliucijomis savo tautos žiniai. „Lietuvos nepriklausomybės“! — 
paskutinis žodis mirštančio veikiančios armijos fronte ir dienos 
rūpesnis toli už fronto buržuazuojančio lietuvio. 

Taigi kur čia tau be problema taip susikristalizavusi Lie- 
tuvių Tautos Valia, virtusi jų kultūros, jų viso šių dienų gyve- 
nimo vvriausiu veiksniu,—tai jau įvykęs faktas! Lietuvių Tautos: 
Valia sudaryti atskirą, nepriklausomą valstybę tegali būti pro- 

blema daugiausia tik kaip psichologijos dėsnis, bet ne politikos 
veiksnys; ir tai nebent tik tos pat rūšies, kurios ir kondensuo- 
jantysis užvožtame inde garas. Sek sau sveikas, iš kur tas garas 
čia randasi, kas įam darosi, t. ir t; laisvo tyrinėjimo sritis, tai 
fizikos uždavinys. Zinok tik taktą: jei tinkamu . laiku 
neatvoši voko, garas suskaldys indą ir pats veltui išgaruos. Jei- 
gu esi sumanus mekanikas, leisk garą Laikai per tam tikrus na- 
rius, tad padirbs tau daug darbo. 

Valia tau sprandyti ir psichologinis uždavinys: kas ir kaip 
sudaro — lautos Valią, jos dvasią. Tik žinok, jog ji yra taip pat 
tampri, kaip ir garas; jog ir jai yra paskutinis galas kondensuo- 


tis, kada jau sviedžiama šalin vožiamasis vokas. Tad išmintin- * 


go politiko, kaip ir ano mekaniko, dalykas nelaukti to momen- 
to, bet laiku paleisti ta dvasia per valstybės aparatą, idant susi- 
rinkusi energija nepražūtų veltui erdvėje, tik pasidarbuotų savo 
ir visos žmonijos kultūrai; netik nežūtų veltui, bet ir nevirstų 
kitų nenaudai. 2 Ž 
Nesijuokite, meldžiamieji, iš nedidelės tautos spurdėjimo 
pašonėje didžiulės; nemanykite, kad jos prieštaravimo darbas 
palieka be našos vien delto, kad ji--maža. Sekėjas, kaip kultū- 


rėja atskiros tautos, kaip jos kas sau siekia laisvės, parodys 


įums tuos pat lietuvius, kaip priešingą pavyzdį. Valstybė milži- 
nas, Rusai, 1864 metais sumanė lietuvius nutautinti ir uždraudė 
įai vartoti savotiškas lotyniškai lietuviškas raides; tauta nykštu- 
kas, Lietuviai, atkakliai pasakė: nepasiduosiu! ir pradėjo pirmam 
akimirksniui nelygią keturių -dešimtų metų kovą. Nedaugingi 
Lietuvos konspirantai tebuvo apsiginklavę viena tautine dvasia 
ir elgetų pinigais. Patys mizerijos ir mizeriniais pabūklais, kny- 
gų kontrafakcija Prūsų Lietuvoje ir jų kontrabandavimu iš ten, 
privarė galingą Rusų biurokratiją prisipažinti, jog ji netesi lie- 
tuvių dvasią užgesinti ir savo rankomis sulaužyti sunkųjį lietuvių 
spaudimo aparatą, ką ji ir padarė 1904 metais. 

Lietuvių tautininkų konspiracija, it anasai pasakos „Drąsusis 
Kuisis“, drąsiai įnikęs kandžioti stiprųjį laukinį Liūtą į pat šner- 
ves, nesvarstė logikos dėsnių: mažas netolygu dideliam ar p. Pa- 
baudos gi pinigais, kalinimu, trėmimu iš tėvynės ir kitoniškais 


spaudimo veiksniais tik vien didino jų dvasios tamprumą; tos | 


Valios, kuri nusimanė tirštėjanti energija ir instinktingai visako“ 


tvėrės aplink, bet pritaikintų ją. Vieni patriotai meldės, kiti kei- 
kė, Cc visi vienodai buvo pasiilgę tautiškai dirbti. „Nejaugi žmo- 
nijai bus blogiau, jos kultūrai padirbėjus lietuviškai! Kur gi man- 


dėti ta energija, kurią aš tesugebu lietuviškai išaikvoti“? Šitie. 1. 
"troškimai rodės teisėti, natūralūs, todel būtinai įvyksiantieji ir 


duosiantieji vaisių, kaip duoda jų grūdas nepagadintu daigu. Ir 


neapsivylė. Kuisis Liūtą pasiutino, lietuviai savo spaudos laisvę | > 


— 

Kiek šiaasti 

iš rusų biurokratijos išplėšė. Lietuvių laikraštija, visuomeniniai 
dalykai ir menas per keletą metų tokiuo žiedu pražydo, kokio 
normaliomis sąlygomis tesusilaukiama per kelias dešimtis metų. 
Tautos Valios esama neperlaužiamos, nes dvasinės pajėgos me- 
džiaginė nepasiekia sunaikinti. 


Tautinė lietuvių dvasia tokios tamprios valios įgijo, paly- 
ginti, neilgai kondensavusis. Gi jų politikos laisvės dvasia tir- 
„ štėja kur kas ilgiau, kartkarčiais sproginėdama daliniais pasi- 
priešinimais ir net visuotinėmis insurekcijomis. 1386 m. kuni- 
gaikščiui Jogailai pradėjus nenatūralų su lenkais federavimą lie- 
tuvių, prieš jų valią, kurios reiškėjas buvo antras kunigaikštis 
Vytautas, ir 1569 metais pabaigus tą federavimą Liublino ūnija, 
per du sekančiu šimtu metų, iki juos 1796 m. išskyrė ginkluota 
Rusų ranka, lietuviai budriai stovėjo sargyboje plačių savo auto- 
nominių teisių ir aržiai jas gynė nuo lenkų pasikesinimo. Ta 
tautinės politikos, lietuviai sako— Vytauto. dvasia neišgaravo nė 
per 120 metų vergavimo Rusų carams. Tai patvirtina insurgen- 
tai, dalyvavusieji visuose lenkmečiais vadinamuose nepriklauso- 
mybės siekimuose. Ką gi kita, įei ne atkaklumą apginti kiek- 
vieną tautos dalyką reiškia ir anoji aprašytoji ilga ir arži kova 
už tradicinę lietuviškųjų žodžių transkripciją: nesiduoti, kad ir 
milžinas pasikesintų tavo laisvę sumažinti. 


Šiandien politikos laisvės pasiilgimas sproginte sprogina 
lietuvių krūtines, kaip dar nesenai sprogino pasiilgimas savos 
literatūros. Vėl lietuviai ome jaučia tai esant teisėta, natūralu ir 
privalančiu įvykti. Lietuviai neabejoja gausią Lietuvos nepriklau- 
somybę, tad ir gaus; išsiruošę į politikos žygį, aiškiai žino, kur 
nueiti, tai ir nueis. 


Turint įbedus akis į pasiskirtąją regę, šaunant, nebepri- 
valu dairytis į šalis. Tad visai nelaiku yra patarinėjimai ir įtiki- 
nėjimai iš šalies: tai ne tuo keliu, ponuliai, einate, tai vieni pa- 
tys netesėsite, tai dėkitės jau dabar su manimi, su juo, su kitu. 
Gal tai ir labai gudru, laiku apsvarsčius visi politikos ir ekono- 
mijos dėsniai ir pirkliškai išsirinkus gyvenimo kelias. Vis delto 
leiskite lietuviams, kad jie, turėdami širdis užsidegusias ir gal- 
vas Laisvės sugautas, pirmam kartui tejaustų vieną šio laiko jų 
politikos veiksnį —nepriklausomybės siekimą. Ją pasiekus, teatei- 
nie ir antriniai galvosukčiai: del federacijų, aliansų, prisišliejimų. 
Ir tiems dalykams nuspręsti bus laiko Tautos Valiai apsireikšti, 
bet tik jau antru žingsniu, kurį lietuviai žengs laisvi į laisvus, 
dygūs į lygius. 

Stokholme, 1917 m. gr. 7 d. 

Valio, Lietuvos Trys Spalvos! 


Apšaukiama, barama, ujama Lietuvos Valstybės Taryba 
kantriai ir tylomis dirbo painų savo darbą. Ilgų metmečiu 
ji tik budėjo, dienos nakties sargybą sergėdama. Abiem 
rankom sėjo ir laistė; tai jos dienos darbą esant nusimanė; gi 
užauglio — lai jau pats Aukštėjas duoda. 

Lietuvos visuomenė, it anas nepakantusis ligonis, vien 
urzgė ir į akis savo Tarybai šokinėjo, kam jos pagijimą tyčia 
vilkinanti, ligai pataikaujanti. (Gi išmintingas vaistytojas vien 
šaltai ramino: staigu šoksma — akis išsidursma; lai ligelė pati 
atstoja: ūmai ji neišplėšiama. 

Ir vaikščiojo ligonis-visuomenė ir jos slaugytoja Valstybės. 
Taryba, nykulio perimtos. Akys žemyn, galvos sprande linksta, 
kupros lyg nematomą naštą neša. Nerimo, laukė persilaužimo 
šin ar tan galan. Juo arčiau krizio, juo neramiau, juo vilties 
lyg mažiau. 


Ūmai Valstybės Tarybos šelmenyje spurstelėjo didelė rimta 


skaistaspalvė vėliava ir linksmai, džiaugsmingai ėmė plakti spur- 
dėti virš stogų. Rimtai, galingai kraiposi šian ir ten, lyg laimin- 
dama gimtąjį miestą. 

Ir visų prošaleivių akys sužiuro. Jos nuo pažemių kilo 
aukštyn. Pasididžiavimu pakilo galvos. Išsitiesė nugaros. Džiaug- 
smo ašaros blykstelėjo piliečių akyse. Ir rankos nenoromis kilo 
aukštyn paačiuoti Tam, kurs Laumės Juostą padarė į ženklą, 
įog oras darosi perregimas, grynėja ir daugaspalviai saulės spin- 
duliai įau pereina jį kiaurai, jau rašo savo žiedus. 

Laumė metė iš savo juostos tris žiedus ir tarė Lietuvai: 
šiakit, į ženklą jums patvaros, vilties ir galybės — geltona, ža- 
lia, raudona! Ziūrėkite, kaip tai dera! Dera seselės dailininkės 
rašte audimėlyje; dera ir kiekvieno piliečio širdužėje. 

— Dera. Tik kam tie šešėliai, kurie kliudo saulei dailinin- 
kei Laumės Juostą kedenti varsomis ir įas draikyti visų džiaug- 
smui? 

— Ei, ir čia tu toks pat neatogoda žmogelis! Gi kaip tik 
tie drėgni, juodi, negražūs "debesys ir padaro tuos stebuklingus. 


Vaivorykštės gražumus: jų drėgmės lašai iškedena bespalvį spin- 


dulį į septynias spalvas, kurių trys ir Lietuvai kliūva. 

Taigi galvą aukštyn, Miels Pilieti! Kad ir tamsu šiandien 
ir tau dangus apniukęs, — tu žinok, kad varsų galimybė ne- 
nyksta. Ji tik slepiasi ir tinkamu laiku vėl pažais tau akyse I) ir“ 
tu jai nusišiepsi, viską užmiršęs. 

Tai valio gi, Lietuvos Trys Spalvos! 

Vilniuje 

1918. lapkr. m. 

Nepriklausomybės obalsis. 


Yra dalykų, apie kurius — nunguam satis, nėkados nega- 
na kalbėti. Tos rūšies ir nepriklausomybės obalsis. 

Kai 1917 m. per Rusijos Lietuvių Seimą Petrapilyje man 
pirmajam atsiėjo kalbėti apie būsimąjį Lietuvos likimą, aš nė 
per akimirką nepasvyravau, formuluodamas jį — Nepriklausoma. 
Iš to buvo pasidarę daug negerovės. Seimas suskilo, net San- 
tara buvo atsimetusi. Visi vienan balsan ir labai išmintingai 
šaukė: kur tu su šiuo obalsiu eisi šiais laikais, ar į laikinąją 
Rusų vyriausybę ar į tarptautinį proletariatą? Aš tuos būsimuo- 
sius priekaištus buvau perregėjęs, nors tokių didžių pasekmių ne- 
buvau atspėjęs. Vis delto jie man nesirodė pakankamai įtikinantys, 
kad būčiau galėjęs sustoti, to obalsio neištaręs. Širdies pakili- 
me, tokiame, kokių reta susilaukti, aš šaukte šaukiau šaliai: kad 
ir niekas svetimas mums nepritartų, niekas nepalaikytų, šitą 
obalsį mes privalome mesti — saviškiams, ir tiems, kurie šiapus 
tronto, Rusijoje, ir ypač tiems, kurie anapus fronto, Lietuvoje, 
esti ir gal tiek yra suvaržyti, jog lygiai stačiai negali išsireikšti! 
Mes turime tam obalsiui sparnus pridirbti, idant jis per kliudy- 
tojų galvas nuskristų i Tėvynę ir ten sutvirtintų mūsų brolių 
dvasią. Sutvirtintų ir apibendrintų, sujungtų ir į veiksmą pasti- 
mėtų. Tam tikslui kitokio obalsio aš nejutau, nes ir „visų šalių 
proletarai — jungkitės“ rodės visai nepakankamas tokiam di- 
džiam tautos pakėlimui. 

Nepriklausomybės obalsis betgi nebuvo mano išmislas, tik 
visos Tautos Pažangos Partijos, kuriai pritarė nepriklausomieji 
nepartiniai ir visi į dešinę nuo jos. Ir mūsų neapsirikta: Tėvy- 
nėje taip pat galvota ir jausta. Veikiai susidarė bendra vienoda 
atmosfera, kuri gana ūmai patraukė atgal ir atsiskyrėlius. 

Ų Obalsio būta neklaidingo. Kiek tikro, vos dabar tesupran- 

tame, kai ir kraštutiniausieji politikos protestantai ėmė šaukti, 
kad nepasikliautume jokiomis galybėmis, nei vokiečiais, nei san- 
tarve, tik patys savimi. Ne kas svetimas iš šalies patikrina kam 
laisvę ir nepriklausomybę, tik patys sau. Kol pati tauta neims 
ko nors sopamai geisti, del to nerimti, niekas kitas iš šalies jai 
to neįkalbės. 

Ir šiandien ką gi matome? Didžiausiam mūšų džiaugsmui 
ir pasididžiavimui plačioji mūsų liaudis ne tik supranta šį obalsį, 
bet ir atjaučia, mėgia ir įo trokšta įvykstant. Turėdama tiek 
daug susipratusią liaudį, taip aiškiai ir sąmoningai apsispren- 
džiusią, mes jau drąsiai galėjome pradėti kalbą apie Lietuvos 
visuomenę, ne apie vienus tautos žiedus-inteligentiją, kuri visa- 
dos pralenkia visumą. Tauta drąsiai statė ko plačiausius planus, 
darė sunkius apsiėmimus, kad ir paskolą prisiimdama, ir tautos 

valios vykintojus Eiropa laikė nebe prasimanėliais iš savęs, tik 
milioninės visuomenės reiškėjais. Su mumis Eiropa ėmė skai- 
tytis ne del gudrios mūsų diplomatijos (diplomatų mes dar ne- 
daug teturime), ne del mūsų karo galybės (jos tuomet dar visai 
neturėjome), bet už tai viena, kad tauta panoro būti nepriklau- 
"soma ir pati imasi visą atsakomybę už savo likimą. 

Ir atskiros, jau seniau nepriklausomos tapusios valstybės 
ištiesė lietuviams rankas ir nebesidrovėjo pašaukti mus į bendrą 
Eiropos tautų šeimyną delto, kad išvydo mus jau ligi to priau- 
gusius, ligi politikos nepriklausomybės pribrendusius. 

lr pikčiausi mūsų priešininkai, kuriems mūsų nepriklauso- 
mybės troškimai tai akis ėdąs muilas, nieko atvirai nedrįsta iš- 
sitarti prieš tą obalsį, kurs yra tiesiog šventas netiktai tautoms, 
bet ir kiekvienam atskiram žmogui. 


Nepriklausomybės obalsis buvo ir yra tasai bendrasis 
vaistas, panaceum, griežtai visoms mūsų vidaus ligoms pagydyti, 
„ligomis“ vadinant partinius karščius ir kliedėjimus. 

Nepriklausomybės obalsis nutraukė mus iš neįvykinamųjų 
utopijų ir neesamųjų chimerų į realybę. Tą obalsį pamėgę, 
mes, partijos, tarėme: mūsų siekimai garbingi, tik kas gi tuojau 
daryti, kad paklotume pagrindą visiems tiems mūsų siekimams? 
Bet kas lengvai suprato, jog tas pagrindas tai ir bus nėkieno 
kito nepaliečiama dirva, nėkieno, neužsėjama rugiagėlėmis, tik 
mūsų pačių įavučiais užsėjama. . 

Nepriklausomybės obalsio mes visi ir kiekvienas skyrium 
užsigeidėm, kad mums jau nusibodo kitiems bernauti, kad nusi- 
bodo vien kitų valia pildyti, — kad mes savyje pajutome nera- 
minantį mus iniciatyvos akstiną ir;kurybos dovaną. 


Lietuvis — kietas; tai ne gudas, su kuriuo galima „kalbė- 
tis“ ir palenkti. Tokią mums šiais laikais duoda atestaciją len- 
kai, ir tai garbinga yra atestacija. Mūsų kietybė savo užsispyri- 
muose pasiekti savo tikslą tai ženklas brendusio vyriškumo, 
kuriuo draugas ir priešas gali pasikliauti. Kas iš to svyravimo 
bet vėjeliui papučiant? Nendrė tesvyruoja, kai ąžuolas temoka — 
lūžti. į 

Nenuliūskime, kad ir kaikas mums nepasisektų. Negigalima 
laukti, kad toks žygis žygiuojant, viskas eitų, kaip patepta. Kai 
kas turi pagirgždėti, kai kas ir sulūžti. Net jei mums kas iš ša- 
lies pakištų po ratais tokį rąstą, ant kurio visas vežimas apvir- 
stų, mus prikels susipratusi mūsų liaudis. Ko neįveiks diploma-. 
tija švelnialiežuvavimu, tai pabaigs daryti liaudis — šiurkščiavi-. 
„mu, jei kitaip nebus galima. Liaudies valia neperlaužiama. 2 
Tai tegu atmena mūsų nepriklausomybės priešai ir su tuo 

apsireiškimu skaitosi, kam miela yra ramybė, kas nori išvengti 

ūmių perversmų ir net visuomeninių kataklizmų. Kai votis pri- 
tvinksta, geriau pradurk, lai išbėga, kas veržias laukan, nes ki- 
taip supūdys visą kūną. 
Vilniuje 
1919, 


Rusijos Lietuvių Seimo nutarimas. 
(Priimtas dauguma balsų 1917 m. 3—VI). 


Rusijos Lietuvių Seimas, sukviestas Petrapilyje 1917 m. 
geg. 27 d., posėdžiuose nuo geg. 27 d. iki birželio 3 d. svarstė 
Lietuvos politikos padėjimą ir žengdamas prie nepriklausomos 
demokratinės Lietuvos respublikos, kurioje turi būti pripažinta 
visiems be tautos ir lyties skirtumo lygios pamatinės piliečio tei- 
sės ir visiška tikėjimo laisvė ir atsižvelgdamas į tai, 

1. kad prieš karą viena etnografinės Lietuvos dalis buvo 
Rusijos, o antra Vokios valdžioje; 

2. kad Rusijos Lietuva per šį karą veik visa užimta vo- 
kiečių kariuomenės; 

3. kad jos klausimas todelžtapo tarptautinis ir bus riša- 
mas Taikos Kongrese; 

4. kad del užimtųjų per karą svetimos valstybės žemių 
yra nustatytas Rusijos Darbininkų bei Kareivių Atstovų Tarybos 
ir Laikinosios Vyriausybės pripažintas ir visiems apskelbtas 
taikos principas—taika be aneksijų ir kontribucijų, leidžiant pa- 
čioms tautoms spręsti, ko jos nori; 

5. kad išskirstytoms tarp kelių valstybių tautoms pripa- 
žinta Eiropos ir Amerikos demokratijų sudaryti vieną politinį 
kūną; 

6. kad EiGnivA iki XVIII šimtmečio pabaigai turėjo savo 
atskirą politikos gyvenimą; 

kad esant šioms aplinkybėms, metas Lietuviams įvykinti 
senus politinės laisvės troskimus ir, remiantis apsisprendimo tei- 
se, aiškiai visam pasauliui pasakyti, kaip jie savo likimą apsi- 
sprendžia, — 
nutarė: 

1. Visa etnografinė Lietuva privalo tapti neprikalusoma 
valstybė, nuolatinai neitralė. | 

2. Jos neitralumas privalo būti garantuotas Taikos Kon- 
greso. 

3. Taikos Kongrese turi būti Lietuvos atstovai. 

4, Lietuvos valdymo būdą ir vidaus tvarką turi nustatyti 
sukviestas visuotiniu, lygiu, tiesiu ir slaptu balsavimu Steigiama- 

sis Lietuvos Susirinkimas, 


Rusijos Tautų Kongreso Kieve nutarimas. 
(Vienbalsiai. Posėdžiauta 1917 m. rugsėjo 8—16d). 


Eidami iš to, kad kiekvienai tautai privalomos suvereninės 
teisės ir kad vyriausybė neturi teisės, kaip tinkama, tvarkyti 
sričių ir tautų likimą be jų sutikimo, suvažiavimas, išklausęs 
Lietuvių atstovų pranešimo: 


1. kad visos Rusijos Lietuvių Seimas Petrapilyje 1917 m. 
birželio mėn. 3 d. tarė už suvereninės Lietuvių Valstybės suda- 
rymą etnografijos ribose, kurios valdomąjį būdą turi nuspręsti 
Lietuvos Kuriamasai Susirinkimas, demokratingai sušauktas; 


2. kad Laikinoji Vyriausybė, jau esant paskelbtai tautų 
teisei apsispręsti, savo dekretu pavedė Lenkų Likvidacijos ko- 
misijai evakuotąsias Suvalkų gubernijos įstaigas, nors į visas 
„Valstybės Dumas tos gubernijos gyventojai, rinkdami atstovus 
išimtinai Lietuvius ir duodami raštus, reikalavo sugrąžinti auto- 
nominei Lietuvai Suvalkų guberniją, be tos dalies, kurios gy- 
ventojai norės būti prijungti prie Lenkijos; 

3. kad užėmę bemaž visą Lietuvą, vokiečiai imasi dabar 
spręsti politinį Lietuvos būvį ir todel dabar yra tas momentas, 
kada ir Rusija turi parodyti, kaip įi žiūri į Lietuvių tautos teises, — 


nutarė: 


Atkreipti Laikinosios Valdžios domą į būtiną reikalą išlei- 
sti tam tikrą aktą, kuriame būtų pripažįstama Lietuviams teisė 
susidaryti suvereninė Lietuvos valstybė iš Rusijos ir Prūsų Lie- 
tuvos žemių ir iš Suvalkų gub. lietuviškosios dalies, prisilaikant 
apsisprendimo principo. 

(Tautų Kongrese Kieve dalyvavo atstovai šitų Lietuvių 
organizacijų: Demokratinės Tautos Laisvės Santaros Partijos, 
Lietuvių Krikščionių Demokratų partijos, Lietuvių Demokratų 
Socialistų — Liaudininkų partijos, Pildomojo Rusijos Lietuvių 
Seimo Petrograde Komisijos, į kurią įėjo Tautos Pažangos P. 
Lietuvių Karininkų Sąjungos Centro Komiteto ir Smolensko 
Lietuvių Tarybos). 


Lietuvių Konierencijos (Landtago) Vilniuje 
nutarimai 
1917 m. rugsėjo 18-22 d. 


Lietuvių konferencija, remdamos Lietuvos reikalais ir va- 
duodamos visuotinu Lietuvių sieliai — S 


nutarė: 

I. Liuosam Lietuvos plėtojimos reikalinga yra sudaryti 
iš jos nepriklausoma, demokratiškai sutvarkyta valstybė etnogra- 
tinėmis ribomis su būtinai reikalingomis ekonominiam gyveni- 
mui Kkorektyvomis. 

Lietųyvos tautinėms mažumoms turi būti patikrintos tinka- 
mos jų kultūros reikalams sąlygos. 

Galutinai nustatyti nepriklausomos Lietuvos pamatams 
ir jos santykiams su kaimynėmis valstybėmis turi būti sušauktas 
steigiamasis Lietuvos Seimas Vilniuje, demokratiniu būdu visų 
įos gyventojų išrinktas. 

II. Jeigu Vokietija sutiktų dar prieš Taikos Konferenciją 
proklamuoti Lietuvos valstybę ir pačioje konferencijoje paremti 
Lietuvos reikalus, tai Lietuvių Konferencija, turėdama omenyje, 
jog Lietuvos interesai yra normalinėse taikos sąlygose pasvirę 
ne tiek į rytus ir ne tiek į pietus, kiek į vakarus, pripažįsta ga- 
limu sueiti būsimajai Lietuvos valstybei, nepakenkiant jos savitam 
plėtojimos, į tam tikrus dar nustatytinus santykius su Vokietija. 


Antrosios Lietuvių Konierencijos Stok- 
holme nutarimai 
(18—22 d. spalių m.). 


Antroji Lietuvių Konferencija Stokholme išklausė praneši- 
mo apie Didžiosios Lietuvos dalykus ir apie Lietuvių Koniteren- 
ciją, rugsėjo 18—22 d. 1917 m. Vilniuje įvykusią, kurioje daly- 
vavo 220 atstovų, rinktų Vilniaus, Suvalkų, Kauno gubernijose 
ir šiaurėje Gardino gub., susipažino su Rusijoje ir Amerikoje 
gyvenančių lietuvių žygiais del Lietuvos laisvės ir vienu balsu 
visų konferencijoje dalyvaujančių atstovų nusprendė: 

1. Pasiremdami rezoliucija, vienu balsu sudaryta minėto- 
joje Lietuvių Konferencijoje Vilniuje (rug. 18—22 d. 1917 m.), 
visa širdimi pritariame ir visomis pajėgomis remiame, kad: 

„Liuosam Lietuvos plėtojimosi reikalinga yra sudaryti iš 
jos nepriklausoma, demokratiškai sutvarkyta valstybė etnografi- 
nėmis ribomis. su būtinai reikalingomis ekonominiam gyvenimui 
korektyvomis. Lietuvos tautinėms mažumoms turi būti patikrin- 
"tos tinkamos jų kultūros reikalams sąlygos. Galutinai nustatyti 
nepriklausomos Lietuvos pagrindams ir jos santykiams su kaimy- 
nėmis valstybėmis turi būti sušauktas steigiamasis Lietuvos Sei- 
mas Vilniuje, demokratiniu būdu visų jos gyventojų išrinktas“. 

2. Pranešame pasaulio valstybėms, kad ir istorinė Lietu- 
vos praeitis ir demokratinis pasaulio vystymasis teikia Lietuvių 

Tautai neatimamą teise sudaryti išnaujo suverenę Lietuvos 
valstybę. 

3. Pasiremdami tuo, kad a) minėtoji Lietuvių Konieren- 
cija Vilniuje (rugs. 18—22 d. 1917 m.) pareikalavo Lietuvos 
nepriklausomybės; b) kad dar anksčiau Rusijoje tebegyvenančių 
Lietuvių seimas, geg. 27 d. — birž. 3 d. 1917 m. Petrograde 
buvęs, kuriame dalyvavo 320 atstovų, rinktų visuotinu, lygiu, 
slaptu ir tiesiu balsavimu, tokios pat nepriklausomybės Lietuvos 
reikalavo; c) kad ir didžiuma Lietuvių, Jungtinėse Siaurės Ame- 
rikos Valstybėse gyvenančių, per savo seimus ir memorandumais 
Lietuvos nepriklausomybės reikalavo; d) kad kariaujančios val- 
stybės skelbia tautų paliuosavimo principą, — pareiškiam pasau- 
lio valstybėms šitą Lietuvos Tautos sutartinai reiškiamą valią, * 
jog jau metas atnaujinti Lietuvos valstybė ir primename kariau- 
įančioms valstybėms, įog įau metas proklamuoti Lietuvos nepri- 
klausomybė. : 

4. Pareiškiame pasaulio valstybėms, įog galutinai nepri- 
klausomos Lietuvos valstybės sankcija ir jos įvezdinimas į pa- 
saulio valstybių tarpą saverenėmis tarptautinėmis teisėmis tepri- 
klauso Tarptautiniam Taikos Kongresui, kuriame turi dalyvauti 
ir Lietuvių tautos atstovai. 

5. Remiame Lietuvos Tarybą, minėtos Konferencijos Vil- 
niuje, rugs. 18—22 d. 1917 m. išrinktą, kiek jinai reikš ir vykins 
sutartinai Lietuvių tautos reiškiamą valią — atnaujinti Lietuvos 
valstybę — ir kiek jinai budriai sergės nepriklausomos Lietuvos 
idėją ir gins ją nuo kaimyninių valstybių ir tautų pasikėsinimo. 

Kitas Antrosios Konferencijos Stokholme rezoliucijas ir ki- 
tų kraštų Lietuvių del nepriklausomybės nutarimus žiūrėk tos 
konferencijos „Memorandume Lietuvos Nepriklausomybės rei- 
kalu“. 2-eL. Konierencijoje dalyvavo atstovai: 1. Didžiosios Lie- 
tuvos, 2. Rusijos Lietuvių: a) Lietuvių Draugijos n. d. k. š. 
Centro Komiteto, b) Vykdomosios Rusijos Lietuvių Seimo Ko- 
misijos (Petrapilyje), c) Lietuvių Karininkų Centro Komiteto, 
d) Tautos Pažangos Partijos, e) Demokratinės Tautos Laisvės 
Santaros Partijos, f) Lietuvos socialistų-liaudininkų-demokratų 
Partijos; 3. Amerikos J. V. Lietuvių: a) Am. Lietuvių Centra- 
linio Komiteto, b) Tautininkų Demokratų Partijos; 4. Šveicari- 
įos Lietuvių organizacijų; 5. Danijos; 6. Svedijos organizacijų. 


Nepriklausomybės paskelbimo belaukiant. 


(Generaliajam Lietuvos Tarybos Sakretoriui Dr. Juroi) 1 I 


Šauliui). 


Iš Stockholms Hospits hotelio man tesimato kainas 
| kiemas, iš visų Keturių šonų apstatytas aukštais namų mūrais. 

Žemai jo dugnas, užkrėktas mažesniais trobesiais, ir vos keletas 
sieksnių neužimto pado. Gilu ir siaura. Engia dvasią. 


1918 metų sausio mėnesies 8 diena *). 


Tokia dargana, kokios šiėmet dar nebuvo buvę šiame šiau- 
rės krašte. Smulkios snaiguolės, verpetais sukdamosios tarp 
mūrų, miltais byra iš viršaus; kitos švirkščia aukštyn iš apačios, 
lyg kiemas būtų pasidaręs didžiulis kaminas, apačioje būtų kas 
pasistatęs milžiniškas dumples ir visa pajėga stengtųsi sugrąžinti 
dangui visa tai, ko jis neskundėdamas beria. 

Šiandei sausio 8 diena. 


Pilka, pilka, net tamsu. Reikia pasišviesti elektros šviesa, 
kad galėtumei rašyti; net mintyti: tamsoje aš nei savo minčių 
nematau. Ir Elektros man negana: aš trokštu, aš pasilgau — 
Saulės! 

Tik ar ji bėra? Kiek tai jau dienų, kaip jos nė žymelės 
nebesimato; nebešvistėli, nei tekant, nei leidžiantis... Yra ji, yra! 
Neįtikinėkite manęs! Nes ji turi būti, ta Šviesa, kuri gaivina ir 
ūpo duoda! Ji ištiks, nuramins Orą, prablaivins ir mano kie- 
melį, gilųjį kaminą. Nušvies, patvirtinkite! Jau aš gesiu Elektrą 
ir laukiu. Nuo vieno laukimo ir gilaus įsitikinimo įau man švie- 
siau ir Oro pilkumas nebetoks tirštas. 

iandie sausio 8 diena. 

Visa, ką matau, man šiandei simboliška ir reiškia tolimą 
mano Tėvynę. Pasaulis—šiandei man didelė didelė pilė. Valsti- 
įos— dideli dideli įos kvartolai. Lietuva—mažas mažas viename 
tų kvartolų kiemelis, apstatytas svetimais mūrais, prikrėktas vi- 
sako svetima. Tačiau ji dar turi bent kiek laisvo dugno, kur 
kruta žmonės ir dirba— Laisvės šviesą; renkasi į tą dalį kiemo 

paskelbtų senovinę Krašto laisvę sugrįžus. 
; Lietuva, vėl nebepriklausoma, tai mano Saulė, duosianti 
man gyvybės ir ūpo. Lietuvos širdis ir galva, Vilnius, toli nuo 
manęs. Visdelto jo ir mano minčių ir jausmų vilnys nepalieka 
manęs nutolus, riša mano sielos substanciją su jų. 

Jau aš įaučiu ateinančią mano Saulės, Tėvynės Laisvės, 
šviesą. Ji dar man nepašvietė, nes ir įos spinduliui reikia laiko 
erdvės tolybei perdurti. Bet eina jau, eina... Sveika gi, Šviesybe, 
kuri ir Vilčių srityje tebebūdama, jau laimini sielą! 

Kam gi man reikia tos Laisvės? Ar aš žinau? Aš tesijau- 
čiu be jos baigiąs vyti. Ir kam man teirautis? Argi teiraujas 
Augmuo, gerdamas Saulės šviesos? Yra Saulės—jis stamantrus, 
žalias ir tarpus; plačiai žydi, smarkiai kvepia, gausiai dera. Nėra 
Saulės—liūsta, nyksta, lėpsta ir — miršta. Sveikas — džiugina ir 


*) Tą dieną buvo sumanyta paskelbti Lietuvą nebepriklausomą, 

gaivina pasaulio pasaulį; menkas — tetinka po kojų pakrėkti ir 
sumindžioti. Ė 

Kiti Tautos Laisvės Saulės vietoje žada užsidegti, sako, dar 
skaistesnę Sviesą, Elektros Sviesą; Tautos Nepriklausomybės vie- 
ton padėti — atskirų žmonių laisvelę. Gerai ir tai; tik negana. 
Mano laisvė — man tešvies; elektros kriaušė — tėra skaisti mano 
kambarėlyje. O aš ištroškęs, kad visos atskirų piliečių švieselės, 
į vieną susidėjusios, sutvyskėtų tokia skaistybe, kad jos pašvai- 
stę išvystų ir kraštas žemės. Man skaistesnis Saulės kamuolys, 
už Elektros kriaušę. Man brangesnė Lietuvos laisvė; nelaisvoje 
Tėvynėje —aš tik bejuostis, 0 ne—laisvas. 

Yra ir gesytojų; netik iš šalies, bet ir iš vidaus. Kur gi ne- - 
buvę! Pasaulio gyvybė—dviejų sričių kova. Yra kova, tai yra ir 
"kovotojų; kitaip kaip gi? Ašen lėpstu be Šviesos ir Šviesoje te- | 
gaunu, ko man reikia. Kurmiams gi ir šikšnosparniams šviesu- 
mas kenkia ir Sviesoje jie nieko nepasigauna. Tad ir kitiems 
Šviesos pavydi. O aš jiems tamsos nepavydžiu. Kas mano — 
mano; kas tavo —tavo. Gyvensiva katras sau savo prievolėje. | 

Tautieti, pirmasis Tautos Laisvės Pranaše! Į Tavo rankas 
įduodu šį mano jausmo žiedelių bukietą. | 

Stokholme. 

Vaižgantas. 


Drukowač wolno. 
Dnia 23.X 1919. Lipiūski ppor. 

